UTда ҳаёт акси: Нега ноқонуний такси ҳайдовчилари билан курашиш бефойда? | Uzbekistan Today\nБош саҳифа / Социум / UTда ҳаёт акси: Нега ноқонуний такси ҳайдовчилари ...\nUTда ҳаёт акси: Нега ноқонуний такси ҳайдовчилари билан курашиш бефойда?\nЯқинда такси тўхтатишга чоғланаётиб, фил суяги рангидаги томида барчага таниш шашка белгиси бўлган машина тўғри келиб қолишини истардим, деган фикрга келдим.\nБундай машиналарнинг бирида сафарда чиқдик ва ҳайдовчи билан бу борада суҳбат қурдик. У таксопарклар ҳаёти тарзи қурилгани, у ерда машиналар рейсга чиқишидан олдин техник ҳолати қандай кузатилиши, ҳайдовчининг соғлиги ҳолати – умуман олганда хавфсизлик ҳақида қайғуриши ҳақида гапириб берди.\n– Яқинда таксопаркдан чиқаётсам, технигимиз орқа фаралардан бири ёнмаётганини айтди. Дарҳол устахонага кириб ўтишимни тушунтиришга чоғландим, аммо менга ҳозир барчасини тузатиб берамиз, деган жавобни берди. Лампочкани алмаштирганларидан сўнггина мени рейсга чиқариб юборишди. Таксопаркдан ярим соат кечроқ чиққан бўлсам ҳам ўзим хотиржам, бошқаларга эса яхши бўладиган бўлди, – дейди шофёр Максим Харламов. – Рейсга фақатгина тиббий кўрикдан ўтгандан сўнг рухсат берилади, шифокор қон босими, тана ҳароратини ўлчаганидан сўнг ҳайдовчи буткул саломатлигини тасдиқлайди.\nТаксопаркнинг ишга муносабати фақат ҳайдовчининг сўзларидан сезилмайди. Машина яхши таъмирланган ҳолатдалиги, ҳайдовчининг юқори даражадаги тайёргарлиги, хизмат кўрсатиш маданияти юқорилиги кўриниб турибди. Ўзбекистонда лецензиясиз йўловчи ташиш тақиқлангани сабабини мана шуларнинг ўзиданоқ кўриш мумкин.\nБалки менинг киракашлардан кўнглим қолгандир.Улар автобусдан ҳам кўпроқ тўхтайверадиган бўлиб қолишди: йўл-йўлакай олиб кетиш мумкин бўлган йўловчини қидириб, ҳар бир талабгорнинг олдида тўхтайди. Албатта, буни тушуниши мумкиндир, бироқ тўртта йўловчига мўлжалланган ўриндиққа бешинчиси ўтирадиган машина таклиф қилишса, бу ҳеч бир қолипга сиғмайди.\nКиракашларнинг машинасига ўтирар экансан, ўзингни нима кутаётганини билмайсан.\nКунларнинг бирида ишга отландим, иш куни бошланишидан ярим соат олдин киракашга чиқсамми, ё қонуний таксига деб мўлжалладим. Биринчи бўлиб киракашга дуч келдим, унинг аллақачон битта йўловчиси бор эди, йўловчи эса яна кимдир машинага ўтиришига норози эканлиги билиниб турарди, бу унинг ҳуқуқи, ахир у автобус учун эмас, «такси» учун ҳақ тўлайди-да. Бироқ ҳайдовчи ўз фикрида туриб олди. Йўл давомида йўлимиз бир эмаслиги равшанлашди. Мени керакли манзилга етказиш учун бурилиш лозим эди. Иккинчи йўловчи ўзини биринчи бўлиб ташлаб қўйишини айтиб туриб олди, мен у ҳақ эди деб ҳисоблайман. Биз ўртасидан махсус хавфсизлик тўсиғи ўтказилган Навоий кўчаси бўйлаб кетаётгандик, натижада узоқ айланишлар қилишга тўғри келиб қолди. Ҳайдовчига бу ёқмагани аниқ эди, иккинчи йўловчи тушиб қолиши билан мен бир қанча беадаб сўкишларни эшитишимга тўғри келди, у тушиб қолган йўловчини сўкаётганди, у эса шунчаки тўлаганига яраша истаган манзилига боришни талаб қилганди, ҳатто кайфияти ёмонлашди. Мен унга ҳақ тўлаётганимда «манзилга тезкор етказиб қўйгани учун» ишга кечикканимни тушунтирганимда, унинг янада ёмонлашди, мен эса бошлиқдан ҳайфсан олдим.\nБошқа сафар ҳам мен бутунлай бошқа-бошқа манзилга кетаётганимиз аниқ бўлган ноқонуний киракашга чиқиб қолдим, бунинг учун ҳайдовчи кучли асабийлашаётганди. Якуни янада эсанкиратиб қўяр даражада бўлди. Биз тўрт полосали йўлнинг иккинчисида эдик, тўхтаб кетиши илтимосини эшитган ҳайдовчи вақтида йўл четига ўтмади, светафорда тўхтаб турар экан, менга йўлнинг қоқ ўртасида тушиб қолишни таклиф қилди... У йўлда жуда кўплаб машиналар борлигига ҳам қарамади.\n«Киракашлар» хавфсиз эмаслар. Мижоз учун «пойга»да улар тез-тез йўл ҳалокати ҳодисаларига сабаб бўлиб қолишади.\nЙўллардаги ҳаракатни тартибга солиш бўйича менинг қарашларим давлатники билан бир хил – бундай хизмат учун лицензияси бор таксопарк автомобилларидан фойдаланиш лозим.\nАммо нега йўл ҳаракати хавфсизлиги бошқармасининг солиқ ва бошқа органлар билан биргаликдаги ноқонуний киракашларга қарши рейдларининг самараси кам?\nСабаби аъён, барча таксопаркларнинг қуввати уларнинг сони кундан-кунга эмас, балки соатма-соат ўсиб бораётганига қарамай, барибир етишмовчиликлар сезилади. Хизмат учун талаб эса таклифни кўтариши аниқ.\nҲозирча таксопарклар ривожи орқали вазият барқарорлашишини кутиш — узоқ давом этади, муаммони шу бугуннинг ўзидаёқ ҳал қилиш лозим. Киракашлар билан курашишда катта ресурс – ўз машинасига эга бўлган ва бу бозорда ишлашни истайдиганларни йўловчи ташишга жалб этишдир. Таҳлика ва қўрқувда кира қилаётган ноқонуний таксичилар бу ҳақда шундай дейишади.\n– Бугун ўз машинасига эга исталган киши таксопаркка ишга жойлашиб, унинг тасарруфида ишлаши мумкин. Бу барча ноқонуний лицензиясиз ҳаракатларнинг олдини олади. Бироқ бунда нафақат «бошлиқ-ишчи» муносабатларида, балки техник томондан ҳам бироз ноқулайликлар бор. Таксопаркда ишлаш учун машинани мажбурий тартибда бўяш лозим, агар Тошкентда бўлса, фил суяги рангига, агар минтақаларда бўлса, сариқ рангга. Мен эса буни истамайман, менга машинамнинг ранги ёқади, нега энди қандайдир беўхшов жараёнларга пул сарфлашим керак, асосийси – техник ҳолатни яхшилаш, – деб ўзига ишонч билан гапиради Рустам Шагалов ва амалдаги қоидалардан автомобилни бўяш тартибига ўзгартириш киритишни таклиф этади.\n«Ноқонуний киракашлар» билан суҳбатда биз мавжуд муаммоларни бартараф этиши мумкин бўлган яна бир ишга оид таклифни эшитдик. Таксопаркларга хусусийлар муқобил бўлиши амалдаги меъёрларда мумкин эмас. Шофёрлар такси бозорида хусусийларга ҳам ишлаш имкони берилишини таклиф қилишмоқда, бу борада уларга қатъий равишда лизензия олиш ва солиқ органлари ва йўл ҳаракати хавфсизлиги бошқармалари назоратини жорий этиш лозим. Ноқонуний киракашларнинг орасида таксопарк бошлиғига эмас, ўзи учун қонун доирасида фаолият олиб боришни истовчилар кўп.\nМеъёрларга ўзгартиришлар киритиш бугун уларнинг рўёбга чиқариш мумкин бўлмаган салоҳиятини фаоллаштиришга имкон беради.


3 март, 2021, 16:05\nТеглар:Элдор Шомуродов | Женоа | Сампдория\nУлар шундай деяпти...\nБугун Тошкент вақти билан тунги 00:45да Генуя дербисида “Женоа” ва “Сампдория” ўзаро куч синашади. Айни пайтда мутахассислар ва мухлислар бўлажак ўйинда томонларнинг имкониятларини таҳлил қилиш билан банд.\nХусусан, генуялик футбол мухлислари ҳам ашаддий рақибга қарши бўладиган ўйинда жамоа ғалаба қозонишини истамоқда. Клубнинг ижтимоий тармоқлардаги расмий саҳифасида “Женоа” тарафдорлари қолдираётган муносабатларида ҳужум чизиғида Элдор Шомуродов илк дақиқалардан тўп суришини истаётгани ёзилган.\n“Женоа” – “Сампдория” дербиси олдидан мухлисларнинг фикрлари акс этган навбатдаги мақолани ҳавола этамиз.\nОхирги учта учрашувдан фақат биттасида гол ура олдик. Элдор Шомуродов ва Милан Бадель гол муаллифи бўлди. Энг қизиғи, шундан сўнг, иккала футболчи ҳам “Интер”га қарши бошланғич таркибда кўринмади. Бундан хулоса чиқариш керак. Биз жамоамиз учун гол уришни уддалаётган ўйинчиларга кўпроқ имконият беришимиз керак.\nCristiano Di Luzio:\nЖамоанинг ҳозирги аҳволига қараб, қишда ҳужумчи сотиб олишимиз керак эди, деган хулосага келяпман. Маттиа Дестро ва Жанлука Скамакка зўр ўйнаганидан кейин сўниб қолади. Элдор Шомуродов ва Горан Пандев битта гол уриши учун 10 та учрашув керак бўляпти.\nМенимча, Шомуродовга имконият бериш керак. Италия кубоги доирасида ўтказилган аввалги дербида у голли пас берганди. “Верона”га қарши ўйинда гол урди. Ҳозир ўзбек ҳужумчиси бизга катта фойда келтириши мумкин.\nFrancesco Veritiero: (Roberto Frasca фикрига жавобан)\nЭлдор яқинда жароҳат олганлиги учун юқори спорт формасида эмас. Бугун ҳам, муҳим дербида унинг бошланғич таркибда майдонга тушишига ишонмайман.\nЖамоамиз ҳужумчилари жуда ёмон ўйнаётган ҳозирги пайтда фақат Шомуродовдан умид қилишимиз мумкин. У “Верона” билан бўлган учрашувда иккита дақиқада гол уришни уддалаган футболчи. Бугун эса, у бизга ғалаба келтириши мумкин. Мен Элдорга ишонаман!\nДербида энг зўр футболчилар ўйнаши керак. Умид қиламанки, Давиде Баллардини аввалги ўйинлардан тўғри хулоса чиқаради. “Интер”га қарши учрашувда Скамакка ҳужумда жуда ёмон ўйнади. Дестрони асосий таркибга қайтариб, Шомуродов ёки Пандев билан бирга ўйнатиш керак. Пьяца ҳужумчиларга шерик бўла олмайди.\nМени таркиб қизиқтиряпти. Кейинги пайтда Баллардини ҳужумда кўп ўзгариш қиляпти. Энди Шомуродов ва Жанлука Скамаккани бирга туширса, асло ҳайрон бўлмайман.\nValerio Cauzzo: (Gianni Conte фикрига жавобан)\nБу жуда қизиқ вариант бўларди. Роландо Маран даврида Элдор Шомуродов ва Жанлука Скамакка жуфтлиги яхши ўйнарди.\nШомуродов асосий ҳужумчи бўлиши керак!\nИталиянинг энг даҳшатли дербисида Шомуродов яна қаҳрамон бўлоладими?


Қабзият, соч тўкилиши ва тушкунлик: носоғлом овқатланишдан дарак берувчи муаммолар - Zamin.uz\n22:28 / 27.12.2020\nҚабзият, соч тўкилиши ва тушкунлик: носоғлом овқатланишдан дарак берувчи муаммолар\nОдатда нотўғри овқатланишни ортиқча вазн билан боғлашади, лекин бундан бошқа соғлиқ билан боғлиқ муаммолар ҳам мавжуд бўлиши мумкин. Қуйида тўғри овқатланмаслик натижасида эътиборсиз қолдириб бўлмайдиган муаммолар билан танишиб чиқиш тавсия этилади.\nВазн ортиши ёки камайиши\nТартибсиз овқатланиш ҳар қандай инсоннинг танаси учун бир қанча муаммоларга сабаб бўлади. Шунингдек, бетартиб овқатланиш ҳақидаги фикрларни мияга сингдириш ҳам вазннинг ортиб кетиши ёки камайишига олиб келади.\nСурункали қабзиятдан азият чекадиганлар кўпчиликни ташкил этади. Бу ҳолат кам суюқлик ичишдан ҳам келиб чиқиши мумкин. Кунига камида 25—30 грамм толага бой маҳсулот ейиш тавсия этилади. Рационда мева ва сабзавотлар, дуккакли экинлар миқдорини кўпайтириш зарур. Шунингдек, шўрва ва суюқ таомлар ҳам фойдали ҳисобланади.\nБаъзи маҳсулотлар қизилўнгач ва ошқозон орасидаги бўшлиқни сусайтириши ва қизилўнгачга кириб кетиш хавфини оширади. Шунингдек, кислотали овқатлар жиғилдон қайнашини кучайтиради. B гуруҳи витаминларининг етишмаслиги оқибатида қизилўнгач деворларида ўзгариш юз беради ва улар ингичкалашиб боради. Натижада жиғилдон қайнаши тез-тез кузатилади.\nУшбу касаллик суякларнинг мўртлашиши оқибатида пайдо бўлади. Бу қисман парҳезга ҳам боғлиқ. Етарли миқдорда кальций ва D витаминини истеъмол қилмаслик ҳам мазкур касаллик ривожланишига олиб келади. Шунинг учун рационга сут маҳсулотлари ва сабзавотларни қўшиш керак.\nИстеъмол қилинаётган овқат соғлом ёғларга, айниқса, омега-3 кислоталарига бой бўлиши керак. Организмда магний моддаси меъёридан кам бўлса, тез-тез тушкунликка тушиш ҳолати кузатилади.\nЖароҳатнинг секин битиши\nТанада оқсил етишмаслиги натижасида оддийгина кичик жароҳатлар ҳам битиб кетиши қийинлашади. Бунинг учун сут маҳсулотлари, тухум, ёғсиз гўшт, ёнғоқ, балиқ, дуккакли маҳсулотлар каби калорияга бой озиқалардан истеъмол қилиш тавсия этилади.\nАгар бу жараён кўпроқ қўлда кузатилса, темир моддасига бой овқатларни тановул қилиш керак. Тезпишар ва фастфуд таомлардан чекланиб, мева ва сабзавотга бой овқатлар ҳамда етарли миқдорда сув ичиш тавсия этилади.\nОқсил ва темир танқислиги соч фоликулаларининг кучсизланишга ва тўкилишига олиб келади. Демак, кундалик рационга витамин ва минералларга бой таом қўшишни унутмаслик зарур.\nОдатда мева ва сабзавотни кам истеъмол қиладиганларда тирноқ мўртлашуви кузатилади. Мутахассислар ҳар куни камида икки ёки уч стакан мева шарбатидан ичишни тавсия этади.\nФастфуд ёки ўта ширин егуликлар терининг яллиғланишига кўпроқ ёрдам беради. Шунингдек, оқ нон, картошка, сут таркибидаги гормонлар яллиғланишни янада кучайтиради. Бунинг ўрнига ёғ кислоталари, антиоксидантлар ва C витаминига бой таомларнинг истеъмолини кўпайтириш керак.\nЗаиф иммунитет тизими носоғлом овқатланиш билан боғлиқ. Фойдали моддаларсиз танада юқумли касалликлар пайдо бўлади ва уларга қарши курашиш қийинлашиб боради. Шунинг учун мутахассислар ҳамиша таъкидлаганидек, витамин ва минералларга бой таомларни ўз вақтида, меъёридан ортиқ бўлмаган даражада истеъмол қилиш саломатлик учун қилинган энг яхши ёрдам ҳисобланади. “Замин” янгиликларини “Telegram”да кузатиб боринг\nЯнгиликлар » Ҳаёт тарзи » Қабзият, соч тўкилиши ва тушкунлик: носоғлом овқатланишдан дарак берувчи муаммолар


10:52 21.01.2020 (Янгиланган 10:54 21.01.2020)\nТОШКЕНТ, 21 янв - Sputnik. НАТОнинг Global Hawk янги стратегик дронлари Россия ҳудудида нималар бўлаётганини кузатиши мумкин, деб ёзади Норвегиянинг Verdens Gang нашри, РИА Новости хабарига асосан.\n"Улар НАТО ҳудуди орқали учишади, аммо қўшни мамлакат чегараларининг ичкарисида нима содир бўлганлигини кўриб туришлари мумкин", деди Иттифоқ Бош котиби Йенс Столтенберг нашрга берган интервьюсида.\nГазетага кўра, Американинг Global Hawk учувчисиз аппаратининг янги версияси бўлган дронлар ёқилғи қуйишсиз 30 соат давомида ҳавода қолишлари мумкин. Уларнинг датчиклари ва радарлари 18 километр баландликда 200 километр радиусда содир бўлаётган барча нарсаларни ёзиб олишлари мумкин.\nСтолтенберг сўзларига кўра, ушбу учувчисиз аппаратлар, НАТОга Россия ва Хитой эга бўлмаган ноёб устунлик беради.\nҲозирда иккита дрон Италиянинг Сицилия оролида синовдан ўтказилмоқда ва йил давомида яна учта аппарат Италияга келтирилади. Ҳаммаси бўлиб, НАТО ўнта Global Hawk ни сотиб олди.\nЧет эл учувчи аппаратлари Россия чегаралари яқинида мунтазам равишда разведка ишларини олиб бормоқда. Улар кўпинча Қрим ва Краснодар ўлкаларида, Болтиқ денгизи устида ва Суриядаги Россия базалари яқинида учрайди.\nМудофаа вазирлиги кўп маротаба АҚШ қумондонлигини бундай разведка операцияларини тўхтатишга чақирган, аммо Пентагон буни рад қилмоқда.


Самарқандда йигит таниши берган $16 минг қарзни тотализаторда ютқазиб ... - UzNews.uz\n6 августа, 17:36 644 0\nСамарқандда йигит таниши берган $16 минг қарзни тотализаторда ютқазиб қўйди\nУ бундан ташқари танишининг Damas’ини ҳам сотиб юборган. Ҳолат бўйича жиноят иши очилди.\nТергов департаменти хабарига кўра, жорий йил май ойида Самарқанд вилоятида яшовчи 26 ёшли С. Феруз 28 ёшли таниши Х. Шерзоддан салқин ичимликлар савдоси билан шуғулланиш ва фойда кўришни таклиф қилиб, жами $16 мингни алдов йўли билан олади.\nУ ушбу пулларни “1хbet” букмекерлик сайтида мавжуд ўйинларга тикиб, ютқазиб қўяди ва Х. Шерзоднинг пулларини қайтармасдан, алдаб келади.\nБундан ташқари, С.Феруз май ойида таниши Т. Жамшидга тегишли Damas’ни бўлиб тўлаб бериш шарти билан $9 мингга харид қилиб, автомашинани бироз муддат бошқариб, июль ойида бошқа шахсга Damas ўзига тегишли эканлигига ишонтириб, $6200 га сотиб, пулларни шахсий эҳтиёжлари учун ишлатиб юборган.\nУшбу ҳолатлар бўйича С. Ферузга нисбатан Жиноят кодексининг 168-моддаси (фирибгарлик) 4-қисми “а” банди билан жиноят иши қўзғатилган. Дастлабки тергов давом этмоқда.\nАввалроқ, Самарқандда аёл эрининг 400 млн сўмдан ортиқ пулини тотализаторда ютқизиб қўйганди.\n23 сентября, 16:18 1691 0\n22 сентября, 21:26 902 0\n22 сентября, 17:34 860 1\n22 сентября, 15:42 470 0\n23 сентября, 11:31 466 0\n24 сентября, 11:40 422 0\n10 Сентября, Пятница 7261 0\n27 Августа, Пятница 1812 2


Карпин Ерёменко ва Шомуродов ҳамда “Зенит”дан учралган мағлубият ҳақида гапирди / CHAMPIONAT.asia\n12:58"Ливерпуль" Дембеле билан шартнома имзолаши мумкин, агар... 1 12:33"Бавария" президенти Сане ҳақида: "У Nike бутсаларида ўйнайди. Агар у бизга ўтса, Adidas'нинг афзалликлари ҳақида билиб олади" 0 12:10"Манчестер Сити" футболчиси Шотландияга йўл олиши мумкин 0 12:07Бранко Иванкович: "Уммонни жаҳон чемпионатига олиб чиқа оламан" 6 12:05Осиёнинг ўзбекистонлик энг яхши мураббийи ҳаёт бўлганида бугун 65 ёшни қарши оларди 4 11:54Кореялик футболчи "Ал Ваҳда" билан хайрлашди 0 11:53"Бунёдкор" аъзолари коронавирус учун тест топширишди 0 11:47“Андижон” Кумиков бошчилигида Янгиерда йиғинга киришди ва ўйин ҳам ўтказди 3 11:43Ўзини оқламаган трансферлар 7 11:21"Трабзонспор"нинг трансфер сиёсати ҳақида кичик факт 8 11:11Бугун намойиш этиладиган футболга оид кўрсатувлар жадвали (Спорт ТВ, Матч ТВ, Футбол ТВ) 5 11:09Шаҳбоз Умаров: "Коронавирус бўйича ёлғон маълумот тарқатишди" 2 11:00Карикатура: Италия А Серияси тез орада қайтади 0 10:37"Барселона" италиялик футболчи учун 65 миллион евро таклиф қилди 4 10:34Мўъжиза туфайли гуруҳдан чиққан Ўзбекистон, Австрияни мағлуб этган Ҳамдамов, ОФКнинг эътирофи – 2015 йил Янги Зеландияда ўтказилган Жаҳон чемпионатини ёдга оламиз 3\nКарпин Ерёменко ва Шомуродов ҳамда “Зенит”дан учралган мағлубият ҳақида гапирди\n27 окт 2019 00:20\nТеглар : РостовВалерий КарпинСочи\nРоссия чемпионатининг 14-тури доиарасида “Ростов” уйда “Сочи”ни Роман Ерёменконинг дубли эвазига муваффақият (2:0) қозонди.\nМезбонлар устози Валерий Карпин учрашувдан ўз фикрлари билан бўлишди.\n“Поповни карточка олгани учун қаттиқ урушмаймиз. Ахир унинг бугун туғилган куни. Ерёменко эса тўпурарлар пойгасида Шомуродовга етиб олишга қодир (кулади).\nБиринчи тайм ёқди, иккинчиси эса йўқ. Илк бўлимни ҳиссиётларни жиловлай олмаганимиз билан боғлайман, “Зенит” билан ўйиндаги 6:1дан кейин ўзимизни тиклаб олишимиз зарур эди. Тануффусдан сўнг эса ҳеч қандай хаяжонсиз чиқдик. Умид қиламизки, Сигурдссон ушбу ҳафта умумий гуруҳ машғулотларини бошлайди. Эҳтимол, “Краснодар”га қарши ўйинга тайёр бўлар.\n“Зенит”га қарши баҳс бизни ўзимизга келишга ва ерга тушишимизга ёрдам берди. Ўйлашимча, ердан узоқлашиб бораётгандик аммо бунинг содир бўлгани ёмон ҳам бўлмаганди. Энди бу бошқа такрорланмайди”, – дейди Карпин.\nЁзнинг кутил(аёт)ган ёрқин трансферлари 5\nАРХИВ. 2006 йилги Ўзбекистон - Гонконг учрашувини ёдга оламиз 11\nБиласизми? Валерий Любушин "Пахтакор" сафида Бразилия ва Уругвай клубларига гол урган 3\nШомуродов ва “Ростов”нинг қолган аъзолари коронавирусга тест топширди 2\n"Ростов" футболчисида коронавирус аниқланди 3


Ёдгор Обид: Бир қўшиқ тарихи | Oleg Panfilov/Олег Панфилов\nЁдгор Обид: Бир қўшиқ тарихи\nБундан ўттиз- қирқ йиллар аввал Ўзбекистон идораларида ва расмий муомалаларда кўп атамалар русча сўзлар билан ифодаланарди. Масалан, „ёзувчилар союзи“, „ поэзия совети“, „қўшиқ совети“ каби… Она тилимизда чиройликкина „кенгаш“ сўзи бор, лекин уни ишлатиш ҳеч кимнинг хаёлига келмасди.\nКелган чоғда ҳам бу оддийгина фикрни бировга айтиш, таклиф қилиш хатарли бўлгани учун бутун Совет Иттифоқи тарихи давомида ҳечким бирнарса демаган. Қандай бўлса – шундай ҳазм қилиб кетаверган. Мустақиллик даврида бу масала қандай ҳал қилинганидан хабарим йўқ. Алоқам узилганига йигирма йилдан ошди. Ҳарқалай орада тил учун курашлар бўлиб ўтди. Тилимиз- давлат тили деган мақомга эришилди… Ватанимиз эса, мустақил давлат сифатида бошқа кўплаб мамлакатлар ҳукуматлари томонидан расман тан олинди… Бунга қай йўллар билан эришилгани эса- бошқа мавзу.\nҚўшиқ бошқа, ҳақиқий шеърият бошқа деган тушунчанинг миямизда ўрнашиб қолишига, аслида, ёшлар ва ёшлик эмас, ҳукуматнинг шу борада олиб борган маҳсус сиёсати эди. Кўпинча йиғилишларда сўзга чиққан нотиқлар „ Шеър – бу коммунистик шиор! „ дейишарди.\nАйниқса қўшиқлар матнлари қаттиқ эътибор билан назорат қилинарди. Мен ўз даврининг энг машҳур шоири ҳисобланган Чустий билан бирнеча бор учрашгандим. Шундай шоирни муҳаббат мавзусида ёзилган ғазаллари сабаб бадном қилишган эди. Ўта ҳассос шоирнинг аслида бундан бошқа гуноҳи ҳам бўлмаган. Аввал ёзувчилар союзидан ўчиришди, кейин, адашмасам, ўн йилча сибир қамоқхоналарида ётиб чиқди. Сарвар Азимов раислик қилаётган пайтлар мен у кишини қабулхонада учратдим. Сарвар Азимов – Ҳамид Олимжоннинг яқин қариндоши.\nДомла Чустий айни Ҳамид Олимжон раислиги даврида жазоланган. Қизиғи шундаки, бизга Ҳамид Олимжоннинг ҳам муҳаббат ҳақида қўшиққа айланган ажойиб шеърлари маълум ва биз бу шеърларни завқ билан ўқиймиз. Бу ерда гап- мавжуд сиёсатдан ким қандай фойдалана олганлигида бўлса керак… Раҳматли Туроб Тўланинг айтишича, „ҳамкасблар орасида ҳам, таниш – билишлар орасида ҳам қадр- қиммат қолмаган пайтлар бўлган. “ Чустий домла ҳозирги сиёсий ҳаракатлар бошланмасдан олдинроқ бу ғалвали оламни тарк этди… Бу гапларнинг ҳаммаси- энди тарихга айланиб қолди. Ҳозир эса мен бошқа нарса ҳақида айтмоқчиман…\nҲуллас, мусиқа ёзиш ва эфирга бериш учун ҳарбир қўшиқ матни ана шу қўшиқ совети муҳокамасидан ўтказилиши керак эди. Акс ҳолда қўшиқ дунё юзини кўрмай ғойиб бўларди. Умуман, барча шеърий асарлар, китоб қўлёзмалари учун ҳам шундай тартиб белгиланганди. Ёзувчилар союзи муҳокамасидан ўтмаган асарнинг нашрга тушиши ҳам амри маҳол. Бу тўсиқни ёнлаб ўтиш учун катта амалдор бўлиш керак… Масалан, Ҳайдар Яҳъё даражасида.\nИш ҳонамда навбатдаги муҳокамага янги қўлёзмаларни тайёрлаб ўтиргандим. Кўзим қоғозда. Эшик очилиб, кимдир кириб келганини ҳам сезмабман.\nКечирасиз, сизга бир илтимос билан келгандим…\nБошимни кўтариб қарасам, қаршимда ёшгина, ниҳоятда кўҳлик бир аёл турибди. Одатдаги салом- алик ҳам йўқ. Савол назари билан қарадим. Ўтиришга таклиф қилишни ҳам унутибман. Кимлигини ҳам сўрамабман…\nУ менга бир варақ қоғозни узатиб:\n„ Шуни кўриб, бироз тузатиб берасизми?… Шу ҳолича тўғри келмаябди. Мен айтишим керак эди… Мен Кумуш Раззоқоваман“ деди. У пайтлар ёш, бугунчалик машҳур эмасди.\nМен қоғозни олиб, матнга қарадим. Ё ниҳоятда саводсиз бир одам ёзган, ё менсимаслик билан палапартиш битилган шеър шаклидаги бир бало… Мен эса қаттиқўллигим сабаб кўп дакки эшитиб юрган пайтларим.\n„ Буни тузатиб бўлмайди… Ким ёзган ўзи?“ Ҳаёлимдан „ Ўзи ёзган бўлса керак“ деган гап ўтди.\n„ Ҳайдар Яҳъё ёзган. Илтимос. Фақат сизнинг қўлингиздан келади дейишди…“\nУ ҳамон тик турар, мен эса нима дейишимни ҳам билмасдим. Бу қизнинг қўлидан осонликча қутулиб бўлмайдиган…\n„ У ер- бу ерига қалам уриш билан тузатиб бўлмайди. Майли, ҳоҳласангиз, қайта ёзиб беришим мумкин. Эртага бир хабар оларсиз“ дедим. Ҳуллас, эртасига янги қўшиқ матнини олиб кетди. Радиода ўша қўшиқни тез- тез эшиттириб туришарди. Албатта, Ҳайдар Яҳъё номидан.\nОрадан кўп ўтмай Ҳайдар Яҳъё ишдан олинди. Мен касалхонада эдим. Радиодан Кумуш Раззоқова ижросида „Дуторим“ қўшиғини эълон қилишди. Сўз муаллифи- Ёдгор Обид…\nШеърият ва мусиқа тарихида шунақа воқеъалар ҳам бўлиб туради…\nОрадан кўп ўтмай касалхонадан чиқдим. Иш бошладим. Иш кунларимнинг бирида хонага яна Кумушхон билан нотаниш бир эркак кириб келди. Ҳозир аниқ эслайолмайман, ҳарҳолда Али Ҳамроев деб ўйлайман. „ Водиллик келин“ номли филм ишланаётганини, шу фильмга саккизта қўшиқ ёзилиши кераклигини айтишди. Қўшиқ ёзиш қўлимдан келмаслигини айтиб кўрдим. Қўшиқчиликнинг махсус мутахасислари бор…\n„Йўқ, биз сиз билан ишламоқчимиз“ дейишди. Эртасига Ўзбеккино студиясига бордим. Фильмнинг қўшиқ айтиладиган жойларини қўйиб беришди. Пульт ёнида Али Ҳамроевнинг кичик ёшли ўғли. Пухта ишбилармонлардек, операторга „ ундай қил, бундай қил“ деб, русчалаб, топшириқ бериб турибди. Қўшиқ матнлари синхрон бўлиши керак. Русча матнини москвалик машҳур бир қўшиқчи шоир ёзибди. У матн менга ёқмади. „Бу ўзбек айтадиган сўзлар эмас. Таржима қилмайман. Истасангиз ўзим ўзбекона матнлар қилиб берай“ дедим. Рози бўлишди.Икки ҳафта орасида саккиз қўшиқ матнини олиб бориб бердим.\nБу сафар боришимда мени Кумуш, Али Ҳамроев билан бирга бастакор Фарруҳ Зокиров ҳам кутиб олди. Бу санъаткорлар сулоласини Ўзбекистонда билмайдиган одам бўлмаса керак. Бирнеча марта марҳум, таниқли ҳонанда Карим Зокиров билан ҳам кўришиш насиб қилганди. Кўктерак мавзеъсидан нарироқда, Ўткин қишлоғи ( кейинроқ „Собир Рахимов” колхозига айлантирилган) бўлиб, отахон хонанданинг ўша қишлоқдаги бир оила билан қариндошчилиги бор эди. Шу қишлоққа ҳар борганда уй эгалари меҳмонлар қаторида, ёш бўлишимга қарамай, мени ҳам таклиф қилишарди. Ўша пайтлар район газеталарида тез- тез шеърларим кўриниб тургани учун бўлса керак… Яна билмадим. Ҳарқалай, бир чеккада ўтириб, катталарнинг Карим ота билан суҳбатларини мириқиб тинглардим.\nКарим ота ниҳоятда камтар, суҳбатда салмоқли одам эдилар. Шундай ўтиришлардан биридан чиқишда „ шоир бўлинг- ҳалол бўлинг, ўғлим“ деб, бошимни силаб қўйганлари ҳам эсимдан чиқмайди. Лекин бу гаплардан дунёга машҳур, раҳматлик Ботир Зокир, Луиза хоним, Фарруҳ Зокирлар, албатта, бехабар. Айтмоқчиманки, Зокировлар фақат санъаткорлар сифатида эмас, намунали инсонлар сифатида ҳам юртдошлар орасида ҳурматга муносиб эдилар.\nҲуллас, мен ёзган матнлар мусиқасини шу оила фарзанди- Фарруҳ Зокир ёзганди. Саккиз қўшиқдан биттасини Илёс Маллаев айтиши керак экан. Матн- эски шахар ҳақида. „ Эски шахар“ сўзлари жарангдар эмаслигидан бироз нолигани эсимда . Трамвай ҳайдовчиси тилидан айтилган… Қолган қўшиқлар кўпчилик томонидан яҳши қабул қилинди. Раҳматли Илъёс Маллаев билан яқинлигимиз бор эди. Афсус, яқинда бу ажойиб, ўзига хос санъаткордан ҳам айрилдик. Унинг хотирасига вақти билан билган- кўрганларимни ёзарман. Ҳозир шуни айтишим мумкинки, айниқса тор чертишда беназир эди…\nФильмда айрилиқ саҳнига мансуб „ Унутма мени“ қўшиғи таъсирли чиқди. Бир ўтиришда ёзилган ва таҳрир ҳам қилиб ўтирмай топширганман. Қўлёзма шаклида. У пайтлар машинка қилдириш учун ҳам пул топиш малол эди. Лекин гонорар олиш учун кассага бориб, навбатда турганимда бир воқеанинг шоҳиди бўлдимки, ҳаёти мендан ҳам ночорроқ санъаткорлар бор экан. Менинг орқамдан бир ёш актриса, ундан нарида – ўрта яшар бир эркак тургандилар. суҳбатларига қараганда бир- бирлари билан яҳши таниш. Ёш аёл бироз турмушдан нолигандай гапирарди. Орқароқда турган таниши:\n-Қанча оласиз? – деб сўради.\n-Уч ярим сўм…- жавоб берди аёл.\nМен буни эшитиб, ҳайратландим. Юртга танилган санъаткор уч ярим сўм учун навбатга турса!… Балки бу бир ҳодисадир. Умумлаштириш ноўриндир. Биз ёшлар барча саньаткорларни яҳши, тўкин- сочин яшашади деб ўйлардик. Ундай эмас экан. Бунга кейинроқ ҳам кўп марталар гувоҳ бўлдим…. Мен эса ўша қўшиқлар матни учун, хато қилмасам, 280 ё 290 сўм гонорар олгандим. Бу мен учун катта пул эди!\nҲуллас, „ Унутма мени“ ўша пайтларнинг ўзидаёқ эътибор қозонди. Ҳаёт- айрилиқлардан иборат эмасми, ҳали- ҳамон оғиздан тушмай келади. Кумуш Раззоқовадан бошқа ҳам кўплар айтабошлади. Ҳатто орадан бирнеча ўн йиллар ўтиб, президентнинг эрка қизи ҳам айтибди. Бу ҳақда аввал телефон орқали қизим ҳабар бериб қолди: „ Нега айтади у сиз ёзган нарсани…тузукроқ айтса ҳам гўргайди..“ Мен унга „ қўябер, қизим, ҳарким қўлидан келганча айтаберади“ деб тинчитгандай бўлдим. Орадан кўп ўтмай „ Русское Слово“ газетасида Гулнора Каримованинг ҳонандалигига бағишланган мақола пайдо бўлди.\nТаниш-билишлар менга телефон қилабошлашди. Амстердамдаги бир йиғилишда шу қўшиқнинг икки киши- Кумуш Раззоқова ва солиштириш учун Гулнора Каримова ижролари ҳақидаги фильмни намойиш қилишди. Менинг назаримда, бу қўшиқни ҳечким Кумушхонимдек меъёрига етказиб айтолмаган ва айтолмаса ҳам керак. Қолаверса Кумушхон сўзни ҳис қилаолади, шеърни яҳши тушунади, юракдан кумуш жаранги билан, дард билан айтади. Бу ва бошқа қўшиқлар „ қўшиқ совети“ муҳокамасидан ўтмаган.\nКейинги йиллар давомида ватанда айрилиқлар кўпайиб кетгани учун бўлса керак, бу қўшиққа қизиқиш яна кучайди. Яқинда „би-би-си“ радиоси Кумуш Раззоқова билан очиқ суҳбат уюштирди. Кўплаб танишларим телефон қилиб, „шу масала юзасидан савол берайлик“дейишди. Мен уларга „ Савол беринглар, лекин сиз истагандай жавоб ололмасангиз керак. Чунки Кумуш ҳарқалай Ўзбекистонда яшайди. Қолаверса, „ Би-би-си“ ҳам масаланинг бу томонларини ҳисобга олиши керак. Арзимаган нарса деб ҳаётини, ижодини хатарга қўймасалар керак“ дедим. Айтганимдай, шундай саволлар тушган кўринади, Кумушхон „ Энди бу қўшиқ меники эмас, Фарруҳ Зокировники“ деб жавоб берибди. Тўғри жавоб.\nЯқинда Ўзбекистондан келган шоир дўстим Собит Мадалиев ҳам шу қўшиқ устида қандайдир жанжал бўлганини, лекин тафсилотидан бехабар эканини айтганди. Қандай бўлишидан қатъий назар, қўшиқ яратилган, эл қалбидан жой топган экан, шуниси муҳим. Гулнора Каримова эса матн муаллифи кимлигини билмаган бўлиши мумкин. Шунчаки, кўзи тушган, ёқиб қолган ва айтабошлаган. Президент қизига муаллифнинг қизиғи йўқ. Ҳаётнинг ўзи бунинг жавобини беради. Менга қолса, шеър ҳам, қўшиқ ҳам шоирнинг қалбидан отилиб чиққан, парвозини бошлаган қуш каби. У энди эркин. Адашмасам, Кумуш Раззоқованинг жавобларида ҳам ҳудди шу маъно бор эди.\nАслида, дастлабки куй басталанган шеърим бундан бирнеча йиллар, Москва адабиёт институтига бормасдан аввал ёзилган эди. Радионинг қўшиқ бўлимида ишлайдиган Нуриддин исмлик бир дўстимиз таклиф қилди. Рауф Парфи ва бир- икки дўстлар бирга бордик. Нуриддин бизни студияга ўтқазиб, чой берди. „ҳозир бир нарса қўйиб бераман, чой ичиб ўтириб, эшитинглар“ деди. Эшитдик. Бу- менинг:\nУмид бўлиб келдим ёнингга,\nУмид билан куйладим мен ҳам.\nУмид бўлиб жону-жонингга\nҚани энди сингиб кетолсам…\nУмид билан келдим ёнингга…\nсўзлари билан бошланадиган шеърим эди. Фарғоналик бир ёш хонанда ўзи куйга солиб айтибди…Афсус, шеърнинг давоми ёдимда йўқ. Мен бирнарса деёлмадим. Рауф Парфига эса куй маъқул бўлмаганди. Унинг гапи эсимда бор: „ ”Буни шундай айтиш керакки, эшитган одам ўрнидан туриб кетсин! Биз эса ҳазиллашиб: „ Ҳозир туриб кетаверамиз“ деб кулгига олгандик. Бу қўшиқнинг кейинги тақдири ҳам, бошқа кўплаб қўшиқлар тақдири каби менга номаълум.\nМосквада эканимда дўстим,таниқли журналист ва инсон ҳуқуқлари ҳимоячиси Олег Панфилов телефон қилиб, тожикистондан бир тожик хонандаси ижроси қайд этилган тасма олиб келганини, унда менинг қўшиқларим ҳам борлигини айтиб қолди. Кейин олдим ва эшитб кўрдим. Ижрочи менга нотаниш. Лекин яхшигина овоз билан ширин айтган экан. Ҳозир қайси шеърим қаерда куйга солинган, қандай айтилаябди, билмайман. Шуни яхши биламанки, Ўзбекистонда ҳечким менинг матним эканлигини билиб туриб, очиқ айтолмаса керак. Айниқса- саҳнада ва радио- телевизорда.\nБир вақтлар ҳаммага яхши таниш дўстимиз Дадахон Хасан „ от-а, от, итваччалар“ номли Наманган воқеъалари кунлари ўша ерда, майдонда туриб ёзган ва катта митингда ўқиб берган шеъримни куйга солиб айтганди. Яна баъзи бошқа шеърларимни , жумладан, „ Сотилмаган киминг қолди, Туркистон“ни ҳам айтгани ҳақида эшитгандим. Ҳарҳолда, Дадахондек бастакор, шоир ва хонанданинг менинг сўзларимга эътибор берганидан мамнунман. Шахсан ўзим дунёнинг кўп мамлакатларида бўлдим, ҳушовоз, юксак талантли хонандалар ҳаржойда бор. Лекин ўз ҳалқига бу қадар жонкуяр, фидокор хонандани учратмадим…\nФорарльбергда яшайдиган бир Австриялик бастакор ҳам еттита шеъримга куй басталабди. Исми- Томас Турнҳер. Бирнеча марта концертларида бўлдим ва ўзбек муаллифи матнлари билан айтиладиган қўшиқларга ижобий эҳтирос билан кўрсатилган муносабатлардан кўнглим кўтарилди.\nМен бу гапларни, балки, ёзиб ўтирмаслигим керак эди. Кўп андиша ва мулоҳазалардан кейин, ҳайриҳоҳ дўстларимизнинг илтимосларини ҳисобга олиб, баъзи нарсаларга изоҳ бериш маъносида ёзишга қарор қилдим. Умид қиламанки, нокамтарликда айбламасалар.Эҳтимол айтиб ўтилган гаплар орасида ким учундир, қандайдир фойдали нуқталар чиқиб қолар…


21:22 / 11.09.2017\nЖорий йилнинг 11 сенятбрь куни Тошкент вилояти ҳокимлигининг кичик мажлислар залида вилоят ҳокими Ш.Бобоевнинг Хитой республикасидан ташриф буюрган делегатлар, хусусан «Poly Technologies» компанияси президенти Ванг Лин бошчилигидаги делегация ҳамда «Rezinatexnika Mahsulotlari Zavodi» МЧЖнинг қурилиш бўйича дирекцияси раҳбари Ш.Аминов билан ўзаро давра суҳбати бўлиб ўтди.\nСуҳбат чоғида Ангрен шаҳри, саноат худудида жойлашган «Rezinatexnika Mahsulotlari Zavodi»нинг иккинчи босқичини қуриш ва ишга тушириш масалалари келишиб олинди.\nМаълумот ўрнида айтиш керакки, «Rezinatexnika Mahsulotlari Zavodi» хорижий инвестор «Poly Technologies» (компания президенти Ванг Лин) ва лойиҳа ташаббускори, маҳаллий «Ўзкимёсаноат» акциядорлик жамияти билан ҳамкорликда барпо этилиши режалаштирилган.\nУшбу режага кўра, «Rezinatexnika Mahsulotlari Zavodi»ни Хитойнинг «Poly Technologies» компанияси 34 ой ичида «калитини топшириш»гача қуради. Молиялаштириш Хитойнинг «Эксимбанк»и, «Ўзкимёсаноат»нинг ўз маблағлари ва Ўзбекистон тараққиёт ва тикланиш жамғармаси кредитлари ҳисобидан амалга оширилади.\nЛойиҳадан кўзда тутилган мақсад — биринчи босқида енгил автомобиллар учун шиналар ишлаб чиқариш бўлса, иккинчи босқичда конвейер тасмалари ва қишлоқ хўжалиги техникалари учун шиналар ишлаб чиқарилади.\nЛойиҳага кўра, «Rezinatexnika Mahsulotlari Zavodi» Ангрен шаҳридаги саноат ҳудудида барпо этилади. Унинг умумий қиймати 213,97 млн. АҚШ доллари эквивалентига тенг. Йилига енгил автомашиналар учун 3 миллион дона шина ишлаб чиқариш кўзда тутилган биринчи босқични ишга тушириш учун маблағнинг 135,42 миллион доллари сафланса, 200 минг погонометр конвейер тасмаси ва 200 минг дона қишлоқ хўжалиги техникалари шинаси ишлаб чиқариш мўлжалланган иккинчи босқич учун 78,55 миллион доллар харажат қилинади. Заводга асбоб-ускуналар «Poly Technologies Inc.» томонидан етказиб берилади.\nЗавод тўлиқ қувват билан ишга туширилгач, 1119 та иш ўринлари яратилади. 1 сентябрь куни биринчи босқич лойиҳасини амалга ошириш бошлаб юборилди. 2018 йилнинг I чорагидан 2-босқич лойиҳаси ишга туширилади.\nKawasaki Heavy Industries Ўзбекистонда бензин ишлаб чиқариш бўйича завод қуради\n13:13 / 16.04.2018\nЎзбекистонда Ҳиндистон мудофаа заводи жойлаштирилиши мумкин\n12:10 / 02.04.2018\n15:37 / 31.03.2018


Янги ўқув йили учун дарсликлар тўплами ижара тўлови миқдори белгиланди\nДарсликлар тўплами учун ижара тўлови миқдори республика бўйича ягонадир, деб хабар бермоқда Адлия вазирлиги. Вазирлик маълумотида айтилишича, унинг нархлари 2019/2020 ўқув йили учун қуйидагича белгиланган: умумтаълим мактабларининг биринчи синф ўқувчилари учун – бепул; 2-синфлари учун 12 та\nБугун туманимизда Халқ таълими ходимларининг "Таълимда ислоҳот: ўзгаришни ўзимиздан бошлайлик" шиори остида анъанавий август кенгаши бўлиб ўтди. Тадбирда бир гуруҳ мактаб ва ўқитувчилар таълимда эришган муваффақиятлари учун туман ҳокимлиги ва соҳа касаба уюшмасининг қимматбаҳо совғалари билан\nУмумтаълим мактабларида янги ўқув йили 2019 йилнинг 4 сентябрдан бошланади\nМамлакатимиз умумтаълим мактабларида янги ўқув йили 2019 йилнинг 4 сентябрдан бошланади, деб хабар бермоқда Ўзбекистон Республикаси Халқ таълими вазирлиги. Ўзбекистон Республикаси Президентининг 2018 йил 12 ноябрдаги “2019 йилда расмий саналарни нишонлаш даврида қўшимча ишланмайдиган кунларни\nКимлар дарслик билан бепул таъминланади?\nҲар йили Ўзбекистон Республикаси Халқ таълими вазирлиги янги ўқув йилида умумтаълим мактабларининг 1-синфларини, кам таъминланган оила фарзандларини бепул ҳамда қолган ўқувчиларни ижара тизими асосида дарсликлар билан таъминланиши учун алоҳида саъй-ҳаракатлар олиб боради.Адлия вазирлиги мактабларда\n15 август куни тумандаги 2,3,34 -МТТларда "Очиқ эшиклар куни" тадбири бўлиб ўтди. ушбу тадбирда 1 ва 4 сектор рахбарлари, маҳалла раислари, профилактика инспекторлари, туман МТБ мудири ўринбосари ва ота-оналар "Очиқ эшиклар куни" тадбирларида иштирок этишди. Ота-оналар ва жамоатчилик вакиллари\nВорсинда боғча очилди\nВорсин МФЙда 250 ўринга мўлжалланган "Ҳусенбек" номли хусусий нодавлат мактабгача таълим муассасаси фойдаланишга топширилди. Тадбиркор Сабина Ҳакимова томонидан қурилган ушбу масканда 250 нафар бола куни узайтирилган гуруҳларда, 50 нафар бола қисқа муддатли гуруҳларда тарбия олишади. Машғулотлар\n9-умумтаълим мактабида ҳам технология фани ойлиги доирасида "Ораста қизлар" кўрик-танлови бўлиб ўтди. "Ёш чеварлар" ва "Ёш дизайнерлар" жамоаси қизлари 5 та шарт бўйича беллашишди.\n"Қизларжон" маҳоратларини намойиш этишди\n4-мактабда "Қизларжон" тўгараги аъзолари технология фани ойлиги доирасида турли тадбирлар ўтказишди. Тадбир давомида улар ўзларининг пазандачилик ва чеварлик маҳоратларини намойиш этишди.


Наманган, Дўстлик бозори, дўкон: «IMIR Classic» №125\n«IMIR Classic» дўкони Наманган шаҳрида «Дўстлик» бозори ҳудудида жойлашган. Дўконимизга кирган ҳар қандай харидорни «IMIR Classic» савдо белгиси билан тақдим этилган юқори сифатли эркаклар кийимларининг хилма-хил ассортименти ва ҳамёнбоп нархлари қизиқиш уйғотиши мумкин.\nЭркаклар костюмлари турли рангларда тақдим этилган, уларнинг Туркиядан келтирилган матолардан бежирим тикилиши Европа стандартларига тўлиқ жавоб беради. Эркаклар учун кийимларимиз замонавий, ёрқин ва шу билан бирга қулай либосларни қадрловчиларни қизиқтиради.\nБизнинг пальтоларимизда Сиз ўзингизни ҳар жиҳатдан – ҳам ишчан муҳитда, ҳам шахсий фаолиятингиз давомида қулай ҳис этасиз. Дўконда тақдим этилган болалар костюмлари ҳам ёшга доир талабларни ҳисобга олган ҳолда тикилган ва ҳар қандай кичкинтой мижозга ҳам манзур бўлиши шубҳасиз. Дўконда мунтазам равишда мавсумий маҳсулотларнинг зарур ассортименти янгилаб турилади.\nЛибосларимизни яратувчи модельер ва дизайнерлар жаҳон модаси анъналари ва услубларини доимо кузатиб борадилар, шунинг учун дўконимизда қилган харидингиз Сиз замон билан ҳамнафас эканлигингиздан далолат бериб туради.\nСотувчи-консультантларимиз Сизнинг қадди-қоматингиз ва дидингизга мос кийимларни танлашга ёрдам беради, доимий мижозлар учун эса чегирмалар мавжуд.\nБиз ҳар бир мижозга хурсандмиз!\nМулоқот учун телефон: (99891) 3650031


Covid-19: Бепарво бўлманг, тадбиркор! » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Covid-19: Бепарво бўлманг, тадбиркор!\nCovid-19: Бепарво бўлманг, тадбиркор!\nХабарингиз бор, 15 июндан бошлаб, “Яшил ҳудуд”ларда умумий овқатланиш шохобчаларининг фаолиятига рухсат берилди Вилоятимиздаги эпидемиологик барқарорликни сақлаб туришкарантин қоидаларига сўзсиз риоя этилишини тақозо этади.\nШу сабабли Covid-19 пандемияси шароитида фаолияти тикланган тадбиркорлик субъектларида карантин талабларига риоя этилиши бўйича давлат солиқ хизмати, ички ишлар идоралари ҳамдасанитария-эпидемиологик назорат маркази вакиллари иштирокида мунтазам назорат тадбирлари ўтказилаяпти.\nНавбатдаги ўрганиш Жиззах шаҳри, “Тошлоқ” маҳалласи, “Шифокорлар” кўчаси ҳудудидаги савдо ва хизмат кўрсатиш объектларида ўтказилди. Бу шаҳримизнинг энг гавжум ҳудудларидан бири бўлиб, карантин қоидаларига қатъий риоя этиш зарурияти бирламчи масала эканлиги ҳеч биримизга сир эмас.\nАммо “Обод Тошлоқ” МЧЖга қарашли умумий овқатланиш шохобчасига киргандаёқ 0372-сонли Ўзбекистон Республикаси санитария қоидалари, меъёрлари ва гигиеник нормативларига зид равишда фаолият кўрсатилаётганига гувоҳ бўлдик. Бинога киришда дизенфекцион тўшама тўшалмаган, тана ҳароратини ўлчаш ва антисептик восита мавжуд эмас, столлар махсус тўсиқ билан ажратилмаган. Биз борган пайтда тушлик маҳали тугаган, хўрандалар кам бўлса-да, бу камчиликлар одам кўп йиғиладиган пайтларда салбий таъсирини кўрсатмайди деб бўлмайди.\nУшбу тадбиркорлик субъектига аниқланган камчиликларни бартараф этиш зарурлиги тушунтирилиб, расмий огоҳлантириш берилди. Кейинги ҳолатда қатъий чоралар кўрилиши ҳақида огоҳлантирилди.\nЯкка тартибдаги тадбиркор Ҳумоюн Ғаниевнинг савдо дўконида сотувчи ниқобсиз ишлаётгани дарҳол эътиборни тортди. Дўконга киришда дизтўшаманинг йўқлиги, антсептик воситаларнинг мавжуд эмаслиги ишчи гуруҳнинг эътирозига сабаб бўлди. Тадбиркорга ҳам огоҳлантириш хати берилиб, масъулиятли бўлиш лозимлиги эслатилди.\nТушлик вақти ўтган бўлса-да, “Жўшқин шалола” хусусий фирмасига қарашли овқатланиш нуқтаси хўрандалар билан гавжум. Бир қарагандаёқ карантин талаблари жиддий равишда бузилаётгани кўзга ташланади. Хўрандалар учун столлар шахмат усулида жойлаштирилмаган, ҳимоя тўсиқлари мавжуд эмас. Пирометр мавжуд бўлса-да, уни ишлатиш ҳеч кимнинг хаёлига келмайди. Мижозлар қўлига антисептик восита билан ишлов бериш, ҳар икки соатда хлорамин билан пол юзасини артишга эътибор берилмаяпти. Тадбиркорга пандемия шароитида ишлашнинг ўзига яраша масъулияти борлиги ҳақида тушунтириш берилиб, расмий огоҳлантирилди.\nХусусий тадбиркор Норматов Камолга тегишли бўлган минимаркетда ниқобсиз шахслар бўлишига йўл қўйилган. Дизенфекцион тўшама ҳақида сўралганида одатдагидай “ҳозиргина алмаштириш учун олинган эди” деган жавобни эшитдик. Сотиш учун маҳсулотлар зич жойлаштирилганидан ижтимоий масофа сақлашнинг имкони йўқ. Бу ерда ҳам тадбиркорга 0372-сонли Ўзбекистон Республикаси санитария қоидалари, меъёрлари ва гигиеник нормативлари тушунтирилиб, расмий огоҳлантириш хати берилди.\nАфсуски, бу каби камчиликлар қолган тадбиркорлик субъектларида ҳам учрайди. Коронавирус пандемиясидан максимал даражада ҳимояланиш, хавфсизлик қоидаларига риоя қилмаслик нафақат масъулиятсизлик, балки ҳуқуқий жавобгарликни келтириб чиқариши ҳақида ҳам огоҳлантирилмоқда. Назорат тадбирлари давомида назорат касса аппаратларининг ҳолати ва иш ўринларининг легаллаштирилиши масаласи ҳам ўрганилмоқда.\nБепарволикка берилиш катта маблағ ва қийинчиликлар эвазига жиловланган коронавирус хуружининг қайта авж олишига сабаб бўлади. Бу хатарнинг олдини олишда давлатимиз ишонч билдириб, фаолият бошлашига изн берган тадбиркорлик субъектлари, ҳар биримиз масъулмиз. Назорат тадбирлари давом этади.\nЗарбдор туманида карантин қоидаларини бузганларга чора кўрилмоқда\n"Жиззах шаҳри Тошлоқ маҳалласида 3 кундан бери сув йўқ" деган хабарга ойдинлик киритилди


Рио-2016 Олимпия ўйинларидаги Ўзбекистон делегацияси билан боғлиқ унутилмас хотиралар (1-қисм) / Olamsport.com\n16 апр 20:49\nБошқалар, Олимпия ўйинлари, Қизиқарли!\nТеглар : Рио-2016Миллий Олимпия ҚўмитасиКамолиддин Эргашев\nXXXI Ёзги Олимпия ўйинларида Ўзбекистон делегацияси 4 та олтин, 2 та кумиш ва 7 та бронза медалларини қўлга киритган ҳолда умумжамоа ҳисобида 21-ўринни эгаллади. Зеро, бевосита Президентимиз Ш.М.Мирзиёевнинг Бош вазир бўлган пайтларида спортга қаратган эътиборлари, Олимпия ўйинлари учун алоҳида дастур ишлаб чиқилиши спорт федерация ва ассоциацияларга ҳомийлар бириктилиш тизими яратилиши туфайли Ўзбекистон 2016 йилга келиб Олимпиадалардаги иштироки бўйича ўз тарихида энг яхши натижани қайд этди. Эътибор беринг, 206 давлат орасида умумжамоа ҳисобида 21-ўрин! Таққослаш учун, мустақил Ўзбекистон илк маротаба қатнашган 1996 йилги Атланта Олимпиадасида 58, Риодан аввалги Лондон Олимпиадасида эса 48-ўриндан жой олган эди.\nСпортчиларимизнинг қандай натижа қайд этганликлари, уларнинг баҳсларини кўпчилигимиз ойнаи жаҳон орқали томоша қилганмиз, интернет сайтлари ва ижтимоий тармоқлар орқали ҳаяжон билан кузатиб борганмиз. Бугун, карантин пайтида Рио-2016 Олимпия ўйинларидаги беллашувлардан ташқари, ўша пайт рўз берган қизиқарли хотираларни сизлар билан баҳам кўришни лозим топдик. Ушбу воқеалар орқали яна бир бор спортчи ҳаёти оғир ва синовли, нони қаттиқ бўлишига гувоҳ бўлишимиз мумкин.\nБиринчи кунги беллашувлар қаторида стол теннис мусобақалари ҳам бошланди.\nЗоҳид 1-сетни 8:11 ҳисобида имкониятни бой берди. 2-сетни эса 11:2 ҳисобида ўз фойдасига ҳал қилди. 3 ва 4-сетларда ҳам Кенжаевнинг қўли баланд келди. 5-сет афсуски 8:11 хисобида Чехиялик спортчи фойдасига. Қизғин ва муросасиз кечган 6-сет 11:9 ҳисобида Зоҳид Кенжаевнинг ғалабаси билан якун топди. 50 дақиқадан (одатда стол теннис баҳслари ўртача 25-30 дақиқа давом этади) ортиқ давом этган қизиқарли ва жанговор баҳсда умумий ҳисоб 4-2 бўлди ва мусобақа дебютанти бўлган ҳамюртимиз сенсацион тарзда ўзидан анча кучли рақибни мағлуб этди ва кейинги босқичга йўл олди. Кейинги босқичда янада кучли рақиб – дунё рейтингида 48-ўринда бораётган Буюк британиялик Лиам Питчфордга 1:4 ҳисобида имкониятни бой бериб қўйди.\nМиллий олимпия қўмитаси Халқаро алоқалар департаменти директори Камолиддин ЭРГАШЕВ


Ҳаж ва умра: Танъимдан умра қилиш ҳукми\nBy Шайх Саидаҳмад Нуриддин on\t 01/21/2019 Без рубрики ФИҚҲ ҲАЖ ВА УМРА\nТанъимдан умра қилиш ҳукми\nУмра сафарига борган кишиларнинг Маккадалик чоғларида Танъимга бориб, қайта-қайта умрани ният қилиб, эҳром кийишларига гувоҳ бўламиз.\nТўғрироқ фикрга кўра, бундай қилиш ҳаммага ҳам жоиз эмас. Чунки бир сафарда бир неча бор умра қилиш на Расулуллоҳ соллаллоҳу алайҳи ва салламдан ва на саҳобалар розияллоҳу анҳумдан собит бўлган. Бу ишни жоиз, деган уламолар Расулуллоҳ соллаллоҳу алайҳи ва саллам Абдураҳмон ибн Абу Бакрга Ойша розияллоҳу анҳони мингаштириб Танъимдан умра қилдиришга буюрганларини далил келтиришади. Бироқ бу иш Ойша розияллоҳу анҳога ҳамда ҳолати унинг ҳолатига ўхшаш кишиларга хосдир. Чунки, Ойша розияллоҳу анҳо Расулуллоҳ соллаллоҳу алайҳи ва саллам билан ҳажга чиққач, Каъбани тавоф қилишдан олдин ҳайз кўради ва эҳромдан чиқмай туради. Арафа куни бўлгач, Расулуллоҳ соллаллоҳу алайҳи ва салламга ҳолидан шикоят қилади. Шунда у зот: «Умрангни ташла (ёхуд умра амалларини тўхтат), сочингнинг турмакларини еч, ювиниб-таран ва ҳажни ният қилиб талбия айт», дейдилар. Ойша розияллоҳу анҳо айтади: «Ҳасба (яъни ўн тўртинчи зулҳижжа) кечаси бўлгач, Расулуллоҳ соллаллоҳу алайҳи ва саллам менга Абдураҳмонни қўшиб Танъимга юбордилар. (У ерга бориб тўхтатган) умрам ўрнига умрани ният қилиб (эҳром кийиб), талбия айта бошладим».\nЯъни Ойша розияллоҳу анҳо у ердан мустақил умрани ният қилган. Чунки рожиҳ фикрга кўра, Ойша розияллоҳу анҳо ҳажни умрага киритган ва натижада ҳажжи қирон қилган эди. Бироқ бунга кўнгли тўлмаган, алоҳида умра қилишни хоҳлаган ва Расулуллоҳ соллаллоҳу алайҳи ва саллам унга бу иш учун рухсат берган эдилар.\nШу сабабли, ҳайз кўриб, то ҳаж амаллари бошлангунга қадар умра тавофини қилолмаган аёллар ҳаж амалларини бошлаб юборадилар. Улар ҳажни умрага киритган ҳажжи қирон соҳибалари бўладилар. Бундай аёллар худди Ойша розияллоҳу анҳо каби ҳаждан кейин мустақил умра қилишлари мумкин. Аммо бу ҳолатга тушмаган бошқа инсонлар Танъимга бориб такрор умра қилишлари машруъ – жоиз эмасдир. Мазкур фикрни қўллаб-қувватлайдиган яна бир далил шуки, Ойша розияллоҳу анҳога ҳамроҳлик қилган акаси Абдураҳмон тоат-ибодатга иштиёқли бўлишига қарамасдан, унга қўшилиб умра қилмаган. Шунингдек, бирон саҳоба шу амални қилгани ҳам собит бўлмаган. Расулуллоҳ соллаллоҳу алайҳи ва саллам бир сафарда фақат бир марта умра қилганлари нақл қилинган. Дарҳақиқат, у зот тўрт бор умра қилган бўлсалар, уларнинг барчаси зулқаъда ойида адо этилган. Агар бир сафарда бир неча бор умра қилиш жоиз бўлганида мазкур сафарлардан бирортасида бўлса ҳам, такрор умра қилган ёки бирор саҳоба шундай қилган бўлур эди.\n Бухорий (1783), Муслим (1211) ривояти.\nAvvalgi maqolaСавол-жавоблар (20.01.2019)\nKeyingi maqola Усмон розияллоҳу анҳу: Вилоятлар ва волийлар (4)\nАбдулфаттоҳ 02/16/2019 20:47\nЯхши. Агар миқотга бориб келсачи?


Владимир Путинниң елимизге сапары шеңберинде «Ректорлар форумы» өткериледи » KarInform\nРоссия Федерациясы Президенти Владимир Путинниң Өзбекстанға сапары шеңберинде бизнес тараўында 20 млрд доллар әтирапындағы келисим ҳәм шәртнамаларға қол қойылыўы күтилмекте. Бул ҳаққында ҳүкимет ўәкили мәлим етти, деп жазады Kun.uz сайты.\nАтап өтилиўинше, Россия биринши мәрте кең қурамдағы делегациядан ибарат болған ҳалда Өзбекстанға келеди. Ҳүкиметлик басшылар, ири бизнес ўәкиллеринен қуралған делегация ағзалары 800 ден асламды қурайды. Усы ўақытқа шекем Өзбекстанға келген Россия делегациясы саны 200 адам қурамында болған.\nСондай-ақ, Россияның 70 тен аслам атақлы жоқары оқыў орынлары ректорлары да келеди ҳәм Өзбекстанда биринши мәрте «Ректорлар форумы» өткериледи. Онда Өзбекстан ҳәм Россия жоқары оқыў орынлары арасында бирге ислесиў мәселелери де додаланады.\nАтап өтилгениндей, сапарды Россия ҒХҚларының 200 ден аслам журналистлери сәўлелендиреди. Буның ушын барлық шараятлар жаратылады.\nМинистрлер Кеңеси Баслығы Қаҳраман Сариев басшылы&# ...\n7-июль күни Трамп ҳәм Путинниң рәсмий ушырасы ...


Лойиҳа ҳақида - Ўзбекистон Республикаси Марказий банкининг молиявий саводхонлик бўйича ахборот-таълим веб-сайти\nМақолалар Ўқув қўлланмалар Лойиҳалар Интерактив хизматлар Фотогалерея Лойиҳа ҳақида Кенгайтирилган қидирув Сайт харитаси\nҲозирги кунда Ўзбекистон Республикасида молиявий саводхонлик даражасини оширишга қаратиладиган эътибор ошиб бормоқда. Бу ўз навбатида, иқтисодий тарраққиётининг энг муҳим омили ҳисобланган фуқароларнинг ҳаёт сифати ва фаровонлигини оширишга хизмат қилади.\n“Finlit.uz” ахборот-таълим ресурси - бу молия ва иқтисодиёт соҳасидаги асосий билимларни ўқитиш учун мўлжалланган веб-сайт. Ресурснинг асосисй мақсади молиявий саводхонликни ошириш ва фуқароларнинг молиявий хулқ-атворларини шакллантиришдир.\nҲар бир фойдаланувчи ўзини қизиқтирган мавзу бўйича тегишли маълумотларни топиши мумкин. Маълумотлар турли шаклларда тақдим этилади: мақолалар, видеолар, экспертлар фикри, тез-тез бериладиган саволларга жавоблар ва инфографика. Бундан ташқари, ушбу ресурс депозит ва кредит калкуляторлари, сўровномалар ва анкеталар каби интерактив хизматларни ҳам тақдим этади.\nВеб-сайт материаллари иқтисодиёт ҳақида ҳар хил билим даражасига ва турли молиявий имкониятларга эга бўлган мақсадли гуруҳларга мўлжалланган. Бунда, содда тилда иқтисодий тушунчалар, механизмлар, молиявий маҳсулотлар ва хизматлар тушунтирилади, мисоллар келтирилади ва молиявий қарорларни қабул қилишда муҳим жиҳатлар қайд этилади.\nМатериалларда келтирилган маълумотлар аҳолига тавсия қилинган бўлиб, улар шахснинг молиявий саводхонлигига оид билимларни эгаллашга ва хулқ-атворини шакллантиришга қаратилган. Мақолаларда келтирилган ҳисоб-китоблар мақолаларни нашр этилган вақти учун тўғри келади.\nЛойиҳа Ўзбекистон Республикаси Марказий банкининг молиявий саводхонликни ошириш ва банк мутахассисларини қайта тайёрлаш департаменти томонидан амалга оширилмоқда.


Мексикада мобиль алоқа оператори паст сифатдаги хизматлар учун 24,5 млн доллар жаримага тортилди\n10:29 / 11.11.2015\nМексика телекоммуникациялар федерал институти (ТФИ) Pegaso мобиль алоқа операторига 410 млн песо (24,5 млн доллар) жарима солди. 10 ноябрда маълум бўлишича, айни пайтда ТФИ томонидан солинган энг катта жаримага Испаниянинг Telefonica телекоммуникацион гиганти бўлими ҳисобланган Pegaso’нинг “мобиль алоқа хизматлари сифати минимал стандартларига” амал қилмагани сабаб бўлган.\nТФИ раҳбарияти Pegasо’нинг Мексиканинг Гуанахуато штатидаги Леон шаҳридаги фаолияти текширилгандан кейин бир овоздан бундай қарорга келган. Бу текширув давомида “қўнғироқни амалга ошириш муваффақиятсиз тугаган ҳолатларнинг жуда кўплиги” аниқланди. Энди компанияда бу қарор устидан шикоят қилиш учун 15 кун вақт бор.\nТФИнинг таъкидлашича, институт “тақдим қилинаётган телекоммуникацион хизматлар сифати ва уларнинг талаб даражасига мос келишини кузатишни давом эттиради”.


Бекзод Қодиров: «Бўлар экан-ку!» – Фарғона ҳақиқати\nҚиргули қир-адирлари билан туташиб кетган Тошлоқ туманидаги Бешолиш даҳаси қурувчи ёшлар билан гавжум. Бу ерда 5,5 гектар майдонда “Ёшлар” кичик саноат зонаси ташкил этилмоқда.\nБетон қориштираётган, ғишт тераётган қурувчилар, йўлсозлар, қудратли техникалар ҳаракати бир зум тўхтагани йўқ.\nЭътиборимизни ғишт тераётган ёшлар ҳаракати тортди. “Ҳорманглар” дея улар томон юзландик.\nҚурилиш майдонида басма-басига меҳнат қилаётган қурувчилар юзида мамнунлик ҳукмрон.\n— Саломат бўлинглар, — дея бизга пешвоз чиқди кенг пешона, очиқ чеҳрали ўрта ёшдаги йигит.\nҚурувчи ёшлар бригадаси сардори Аббосжон Тожибоевни суҳбатга чорладик.\n— Навбаҳор қишлоғидан келганмиз. Иш излаб ўзга юртларга борар эдик. Уйимиздан олис бўлмаган жойда бунёдкорликлар бошланганини эшитиб келдик. Шу кунга қадар янги корхона атрофига девор тикладик. Энди ишлаб чиқариш иншоотлари қурилишига киришдик. Ишларни тез ва сифатли амалга ошириш учун шароитлар етарли. Ойликларимизни ўз вақтида оляпмиз, иссиқ овқат, келиб-кетиш учун транспорт бор.\nАсрлар давомида қуриб-қақшаб ётган, тош-шағалдан иборат майдонларда йўл, сув , электр, табиий газ таъминоти оғир муаммолардан бири бўлиб келган. Бугун ушбу маскан манзараси шиддат билан ўзгариб бормоқда. Бу ер 22 нафар ёшларга ишлаб чиқариш лойиҳаларини амалга ошириш учун бўлиб берилди.\n“Ёшлар” кичик саноат зонасига “Нексия” автомобили келиб тўхтади. Ўзини Бекзод Қодиров деб таништирган ёш тадбиркор билан кечган суҳбатимиз мароқли бўлди.\nАвтомобиль эҳтиёт қисмлари савдоси билан шуғулланиб келган тадбиркор мустақил ишлаб чиқариш фаолиятини йўлга қўйишни мақсад қилган. Унинг таклифи туман мутасаддилари томонидан қўллаб-қувватланди, кичик саноат зонасидан 10 сотих ер майдони ажратиб берилди.\n— Илгари бир қарич ер олиш мушкул эди. Бўлар экан-ку! — дейди “Беҳрузбек Осиё тараққиёти” оилавий корхона раҳбари. — Бу ерда умумий қиймати 2 миллиард сўм бўлган лойиҳани амалга оширяпмиз. Янги тармоқ шу йилнинг 4-чорагида ишга тушади. 15 нафар ёшлар иш билан таъминланади, кунига 5 тоннадан ортиқ пайвандлаш учун электродлар ишлаб чиқариш имконияти яратилади.\nКичик саноат зонасида инфратузилма тармоқлари қурилишига алоҳида эътибор қаратилётгани истиқболли лойиҳаларни ўз вақтида амалга ошириш, янги маҳсулот ва иш ўринлари яратишда қўл келади.\n— Ҳар куни қурувчи ва лойиҳа ташаббускорлари билан мулоқот қилиб, муаммоларни ҳамжиҳатликда бартараф этишга ҳаракат қиляпмиз, — дейди Тошлоқ тумани инвестиция ва ташқи савдо бўлими бошлиғи ўринбосари Илҳомжон Абдулазизов. — Шу кунга қадар 2 километрдан ортиқ юқори кучланишли электр узатмалари тортилди, янги подстанция ўрнатилди. Йўл, табиий газ, сув тармоқларини қуриш ишлари якунланди.\nКичик саноат зонасида тадбиркорларга 10 сотихдан – 1 гектаргача ер майдони ажратилган. Қиймати 45 миллиард 893 миллион сўм бўлган лойиҳалар доирасида қурилиш, мебель, калава ип, пластмасса маҳсулотлари, озиқ-овқат, мевани қайта ишлаш сингари ўнлаб корхоналар ишга тушади, 634 та иш ўрни яратилади.\nИсфайрамсой қирғоқлари бўйлаб ястаниб кетган “Қанжирға” МФЙда олиб борилаётган қурилиш-бунёдкорлик ишлари ҳудудда янгидан-янги ишлаб чиқариш, хизмат кўрсатиш бинолари қад кўтаришга имконият берди. Халқимизга хос яратувчанлик салоҳиятини намоён этаётган бу лойиҳалар кўҳна масканга янги ҳаёт нафасини олиб кирмоқда.\nШерзод ҚОРАБОЕВ олган


ҲАМИША ҚАЛБИМИЗДА САҚЛАНАДИ | "Xazina" газетасининг онлайн саҳифаси\nNoyabr 6, 2019\t0\tBy admin\nШафқатсиз ўлим кўп йиллар мобайнида вилоят Давлат солиқ бошқармаси матбуот хизматига раҳбарлик қилган фахрий журналист Қурбон Эгамбердиевни орамиздан олиб кетди. Айни пайтда кексалик нафақасида бўлган Қурбон Эгамбердиев 87 ёшида вафот этди.\nҚурбон Эгамбердиев 1933 йилда Қарши шаҳрида туғилган. 1956 йилда Ўзбекистон Давлат университети (ҳозирги СамДУ) филология факультетини тугатган.\nУ Қашқадарё вилоят телерадиоси асоси ва мактабини яратган. 36 йил мобайнида вилоят телерадиокомпаниясига раҳбарлик қилган.\nҚурбон Эгамбердиев 1994 йилдан 2014 йилга қадар вилоят Давлат солиқ бошқармаси матбуот хизмати раҳбари сифатида фаолият кўрсатди. Бу даврда у қашқадарёлик солиқчиларнинг машаққатли иш фаолиятига оид кўплаб телекўрсатув, радиоэшиттириш ва мақолаларни республика ва вилоят телевиденияси, радиоси ҳамда газета ва журналларда мунтазам ёритиб борди.\nМамлакатимиз солиқ тизимидаги янгилик ва ўзгаришлар моҳиятини солиқ тўловчиларга етказишда барчага ўрнак кўрсатиб ишлади.\nУстоз журналист Қурбон Эгамбердиев ҳамкасбларига, айниқса, ёш солиқчиларга ҳаётда тўғрисўз, ҳалол ва адолатли бўлиш кераклиги ҳақида ҳар доим панд-насиҳатлар қиларди, ҳаётий маслаҳатлар берарди. Ўзи ҳам бутун ҳаёти давомида ана шу аъмолларга амал қилиб яшади.\nҚурбон Эгамбердиев забардаст адиб сифатида ҳам китобхонлар қалбидан кенг жой олган. Унинг одоб-аҳлоқ мавзусидаги воқеий ҳикоялардан иборат «Ибодат ва қабоҳат», «Меҳр ва қаҳр», «Ҳаётим мазмуни», «Армон ва дармон» ҳамда «Диёнат ва хиёнат» номли китоблари нашр этилган.\nҚурбон Эгамбердиев самарали ижоди ва мазмунли меҳнат фаолияти туфайли давлатимизнинг юксак мукофотлари – «Дўстлик» ва «Меҳнат шуҳрати» орденлари, қатор медаллар ҳамда «Ўзбекистон Республикасида хизмат кўрсатган маданият ходими» фахрий унвони билан тақдирланган.\nСамимий ва дилкаш инсон, меҳрибон устоз Қурбон Эгамбердиевнинг табаррук хотираси ҳамиша қалбимизда сақланиб қолади.\nВИЛОЯТ ДАВЛАТ СОЛИҚ БОШҚАРМАСИ ЖАМОАСИ


Ҳужжат 04.05.2002 00 санаси ҳолатига\nЮридик ва жисмоний шахслар томонидан кредитлар бериш мақсадида ихтиёрий тенг ҳуқуқли аъзолик асосида тузиладиган кредит ташкилоти кредит уюшмаси деб эътироф этилади.\nКредит уюшмаси давлат рўйхатидан ўтказилиши ва унга лицензия берилиши учун қуйидагилар тақдим этилади:\nрўйхатга олиш тўғрисидаги ариза;\nКредит уюшмасини давлат рўйхатига олганлик учун йиғим миқдори Ўзбекистон Республикаси Марказий банки томонидан белгиланади. Кредит уюшмасига лицензия берганлик учун тўлов олинмайди.\nДавлат рўйхатидан ўтказишни ва лицензия беришни рад этиш аризачига рад қилиш сабаблари кўрсатилган ҳолда ёзма равишда юборилади.\nЎзбекистон Республикаси Марказий банки молиявий операциялар ўтказишнинг, бухгалтерия ҳисоби ва ҳисоботини юритишнинг кредит уюшмалари учун мажбурий бўлган қоидаларини белгилайди.\nкредит уюшмаларининг фаолиятига оид ахборот олади;\nкредит уюшмаларига уларнинг фаолиятида аниқланган қоидабузарликларни бартараф этишга оид бажарилиши мажбурий бўлган кўрсатмалар беради;\nкредит уюшмаси ижро этувчи органи раҳбарининг малакасига доир талабларни белгилайди;\nмолиявий операциялар ўтказилишини олти ой муддатгача чеклайди;\nҳисоботни белгиланган тартибда эълон қилиш ва тақдим этишга;\nкредит уюшмаси аъзоларига даромаднинг (фойданинг) бир қисмини тўлаш тартибини тасдиқлайди;\nкредит уюшмаси аъзолари орасидан кенгаш, кредит қўмитаси ва тафтиш комиссияси аъзоларини сайлайди, уларнинг ваколатларини тугатади;\nкенгаш, ижро этувчи орган, кредит қўмитаси ва тафтиш комиссиясининг ҳисоботларини тасдиқлайди;\nижро этувчи органни тузиш;\nИжро этувчи орган раҳбари ва ходимлари кредит уюшмаси билан меҳнат шартномаси тузадилар. Кредит уюшмаси номидан шартномани кенгаш раиси имзолайди.\nКредит қўмитаси таркибига кредит уюшмаси аъзоларининг умумий йиғилиши томонидан сайланадиган ижро этувчи орган раҳбари ҳамда кредит уюшмасининг тўрт нафар аъзоси киради. Кредит қўмитаси аъзолари кредит уюшмаси бошқа органларининг аъзолари бўла олмайдилар.\nКредит уюшмасининг аъзосига бериладиган кредит мазкур кредит уюшмаси бошқа аъзосининг пай бадали ёки депозити асосида унинг кафолати билан таъминланиши мумкин. Кредитни кредит уюшмасининг аъзоси бўлмаган шахслар кафолати билан таъминлашга йўл қўйилмайди.


Cана : 19-02-2019 / Ибратли воқеалар / кўрилди: 150\nОналик — фақатгина бир инсоннинг дунёга келишига сабаб бўлиш эмас.\nОталик — фақат бола соҳиби бўлиш эмас. Оналикка эришган аёл ортиқ ўзи учун яшамайди. Оталикка етишиб эркак энди ўзи учун ишламайди. Фарзандларининг келажаги ва тақдири учун яшайди ота-она. Фарзандли бўлиш — бир инсон тақдирига масъулликни зиммасига олиш демакдир. Агар болаларингиз икки, уч нафар бўлса, масъулиятингиз ҳам шу қадар ошиб бораверади. Фарзандларингиз улғайгани сари муаммолар ҳам, масъулиятлар ҳам ортиб бораверади. Болангиз ўз оёғида тик туриб, ўз бошига ёққан қорни ўзи курай оладиган бўлгунича давом этади бу. Кейин-чи, кейин тугайдими? Йўқ, албатта! Чунки инсон ҳар қандай ёшда ота-она меҳрига муҳтож бўлади. Ота –она учун эса бола ҳар доим БОЛАлигича қолаверади.\nҚобил, солиҳ ва хайрли фарзанд етиштирган инсон умрини ҳурмат ва эҳтиромда, саодатмандликда яшайди. Ноқобил бола етиштирган ота-она эса икки дунёда- роҳат фароғат кўрмай ўтиб кетади. Фарзандли бўлиш — ҳаётнинг буткул бошқа бир саҳифасига ўтиш демакдир.\nБолангизнинг ҳар ёшида ҳар хил муаммоларга дуч келасиз. Боғча ёшининг ўзига хос, бошланғич синф ўқувчилигининг ўзига хос, ўсмирлик йилларининг эса ўзига хос муаммолари бўлади. Аслида бу ширин ташвишларни муаммо дейиш жоизмикан, деб ўйланади киши. Чунки ҳақиқий она фарзанди учун уйқусиз тунлардан шикоят қилишга ҳақли эмас! Ота ўз фарзанди учун қанча кўп меҳнат қилиб, фарзандининг соғлом, билимли, зиёли бўлиши учун топган –тутганини сарф этишдан тортинмайди.\nДунёга бола нигоҳи билан қараш\nҚанийди, ҳар доим бола бўлиб қолса эди инсон. Қанийди ҳар доим бола нигоҳлари билан қарасайдик дунёга. "Болалар туғилганларидаги масъумлик билан улғайганларида инсонлик учун курашишнинг кераги бўлмасди!” деган сўзлари билан Ганди асл ҳақиқатнинг тасвирини чизган эди. Болаларнинг юзида муҳташам масъумлик, самимият ва беғуборлик бор. Бола кулганидам, йиғлаганида бутун вужуди билан кулиб, кўз ёш тўкади. Ер тепиб, ўзини ерга отиб йиғлаган ё кулаётган болакай иккиюзламачилик нималигини билмайди. Катта бўлгани сари иккиюзлмачиликни, ёлғонни ўрганадилар.\nДастлабки олти йилда бола ва ота-она орасида ортиқча муаммолар келиб чиқмайди. Гўдак ёшидаги болалар билан боғлиқ ҳолатлар — тагини ҳўл қилиб қўйиши, тирноғини чайнаши, чақалоқ укасини қизғониши, ҳар нарсага қўл теккизиши, ҳаракатчан ва серсавол бўлиши.\nБоланинг тинимсиз саволлар бериши табиий. Муҳими, ота-она боланинг саволларига ёши ва қарашларини инобатга олиб, муносиб жавоб бера олишидир. Болалар қизиқувчан бўлашади. Қизиқиш — ўрганишнинг асосидир. Бола гўдаклигида қанчалик қизиқувчан бўлса, улғайганида катта-катта масофаларни мўлжаллайдиган, мақсадни улкан оладиган бўлади. "Даҳо” ва "лидер” деганимиз инсонлардаги муштарак хусусиятлардан бири — қизиқувчанликдир.\nБолаларнинг бир-бирига рақиблиги ҳар оилада озми кўпми кузатиладиган ҳолат. Ахир инсониятнинг илк жинояти ҳам ака-уканинг рақиблиги оқибати рўй бермаганмиди? Авваллари оиланинг ягона қувончи, севинчи, эркатойи бўлган болакай ота-онасининг муҳаббати бўлинганини, уйга яна бир севимли келганини кўриб ғазабланади. Албатта, бу ғазабнинг энг биринчи "тепки”лари роҳатини бузган инсон, яъни ука ёки сингилга қаратилади. Болалар ўртасида рақиблик пайдо бўлмаслиги учун ота-она аввалдан, иккинчи фарзанд дунёга келмасдан аввал ҳаракат қилишлари керак. Яъни болакайга ака ёки опа бўлишини, катта бўлиш жуда яхши эканлигини, энди улар ота-оналари ёрдам бериб, эрта-индин уйларига келадиган жажжи чақалоқ туғишганларини катта қилишларини тушунтириш керак самарали. Чақалоқ учун хона тайёрланаётганда, ўйинчоқ, кийим-кечак харид қилганда тўнғични катта бола санаб фикри билан қизиқиш керак. Кичик чақалоқ уйга келган куни тўнғичга энг севимли, ўзи хоҳлаган буюм ёки ўйинчоқни совға қилиш — болалар ўртасида муҳаббат уйғотишнинг энг мақбул йўли. Укаси ё синглисининг ташрифи билан орзу қилган нарсасига эришиши бир кунда рўй бериши болани севинтиради.\nЭнг моҳир тақлидчилар\nБола — моҳир тақлидчи. Кўргани, эшитгани, тегингани, ҳидлагани зеҳнида қолади. Бир ҳафталик чақалоқ онасини ҳидидан танийди. Бировларнинг қучоғида инжиқланган чақалоқ, онаси қўлга олса пишиллаб ухлаб қолиши ҳам она ҳиди берадиган ҳаловат сабабидан.\nИкки яшар болакайнинг хотираси атрофидаги воқеа-ҳодисаларни фотоаппарат каби тез ва осон муҳрлайди. Бу ёшдаги гўдаклар олдиларида гапирган ҳар гапингиз ва хатти-ҳаракатингизга тақлид қиладилар.\nТили чиқаётган бола жуда ширин бўлади. Айрим ота-оналар боласи тилга кира бошлаганида ҳар кимнинг олдида гапиртиришни яхши кўрадилар. Болани бошқалар олдида гапиртириш яхши, албатта. Фақат баъзи ота-оналар бегоналар олдида гўдак болага ҳақорат сўзлар ўргатиб гапиртиришдан завқ туядилар. Бу энди жуда хунук ва инсонни уятга қўядиган ҳолат. Бу билан ота-она атрофдагиларга ўзининг тарбияси ва фаросати не қадарлигини ҳам кўрсатади.\nБу воқеани менга ўрта мактабда ўқитганим бир ўқувчим гапириб берган эди. Уч яшар боласи бор эр-хотин овқатланаётганларида эшик қўнғироғи чалинади. Аёл эшикни очади ва меҳмонни меҳмонхонага чорлаб, ошхонага ўтади. Меҳмонни хушмалагани юз-кўзидан аён хотин эрига "Анави бетайин қўшнимиз келди!” дейди. Уч яшар болакай қўлидаги лумаси билан уёқдан буёққа ўйнаб юриб, меҳмонхонадаги аёлга кўзи тушаркан: "Бетайин хола, хуш келдингиз!” дейди.\nОта-она боласининг олдида тилига чиқараётган сўзга эътиборли бўлиши шарт! Болангиз ҳақорат сўзларни ишлатса, сўкинса бу кимнинг мағлубияти?!


Ўзлигингизга қайтинг, ўзбегойимлар (1-мақола)\n19-03-2020, 16:13 67 Ўқиш режими + -\nБаҳор келиб, табиат келинчак мисол сепини ёйган, атроф муаттар бўй ва қушларнинг шодиёна куйларига тўлган гўзал кунларнинг бири. Болалар боғчасидан хиёбон оралаб қайтаяпман-у, хаёлим эрталаб ойнаи жаҳонда кўрганим бир манзара билан банд. Унда миллий либос ва тақинчоқларда, соф ўзбекона пардоз ила ороланган, ҳуснда Абдулла Қодирий таърифлаган Кумушбибидан асло кам бўлмаган бир гўзал намойиш этилди. Термилиб қолдим...\nГўзаллигидан завқланганим учун эмас, балки бу санамнинг ташқи қиёфасидан асл чиройни топа олмаганим сабабли термилиб қолдим...\nЎйлай-ўйлай, охири ечим топгандек бўлдим: соф ўзбекона кўринишда намоён бўлган бу гўзалнинг шаҳло кўзларида чин ўзбек аёлининг ҳаёси, туришида ҳақиқий ўзбек ойимнинг хокисорлиги, ҳаракатларида асл ўзбек хонимининг ибоси, табассумида соф ўзбек аёлининг қимтиниши йўқ экан. Мана, муаммо қаерда!\nШу қисқагина намойиш анчадан буён қалбимда тўпланиб ётган фикрларни изҳор этишимга, ўзлиги, ғурури, ҳаё ва иффатини йўқотаёзган аёл-қизларимизга ушбу мурожаатни баён қилишимга сабаб бўлди. Бу мурожаатларим балки кимларгадир оғир ботар, кимларгадир ёқмас, аммо ишончим комилки, ўзини билган, ўзлиги-ни қадрлаган ўзбек ойимларимизга албатта асқотади. Хуллас, суҳбат мавзуси – ҳаё ҳақида.\nҲаё кенг қамровли тушунча бўлиб, уни биргина таъриф билан ифода этиб бўлмайди. Ҳаё авваламбор Аллоҳ азза ва жаллага нисбатан бўлади. Банданинг Аллоҳдан ҳаё қилиши У Зотнинг неъматларига шукр этиш, ибодатларини адо қилиш, У Зотнинг қайтариқларидан қайтиш каби кўплаб ишларда намоён бўлади. Аллоҳ таоло бандасининг дуога кўтарилган қўлини бўш қайтаришга ҳаё қилар экан, банда ҳам Робби буюрган ишни қилмасликка, Робби қайтарган ишни қилишга ҳаё қилиши лозим. Асл ҳаё ана шудир.\nАзалдан ўзгармай келаётган қоида шуки, ҳар замон ва ҳар маконда инсоннинг иффати аввало унинг либосига қараб белгиланади. Қалбимиз қанчалар пок бўлмасин, иймон либосда эмас, қалбда бўлади, дея бутун дунёга ҳар қанча жар солмайлик, очиқ-сочиқ кийинган, ярим-яланғоч аёл-қизларни кўрганда, истаймизми-йўқми, шууримизга «Бунча ҳам иффатли, ҳаёли экан-а, бу хоним», деган фикр келмайди, уни мажбурлаб ҳам келтира олмаймиз. Аксинча, ўзимиз ҳам сезмаган ҳолда ундан хафа бўламиз, кайфиятимиз бузилади.\nҲеч эътибор берганмисиз, кино ва клипларда яхши аёлни, айниқса, меҳрибон ва муштипар оналар ролини ижро этаётган актрисаларнинг бошида бир парча рўмоли, эгнида кенг-мўл қилиб тикилган миллий либоси бўлади. Ҳеч бир фильмда елка ва қорни очиқ, турли рангларга бўялган сочларини ёйиб олган, қалин макияждан юзининг асл ранги билинмай кетган аёлни бешик тебратиб ўтирган она ролида кўрсатишмайди.\nҚайнота-келин муносабатларига доир иккинчи саҳна – Кумушнинг жон бериш олдидаги ҳаракатларини эсланг. «Ҳожи Кумушнинг бошиға келиб ўлтурди. Отабек ва онаси оёғ устида эдилар, Кумушнинг кўзи юмиқ, сочлари юзи устида паришон эди. Ҳожи ўз қўли билан сочларни тузатиб, Кумушнинг кўкимтил товланған юзини кўрди ва манглайини босди...»\n– Қўзғалманг, ойим... қўзғалманг! Кумушнинг кўз ёшиси чаккасидан оқиб тушди... Ҳожи ҳам ўзини тўхтатолмай, Кумушнинг ёшини артиб, бошини силади».\nЭй ҳомиладорлиги сабабли кўнгли тусаган нарсасини оиласидагиларга ошкора айтишга уялмаган келинчаклар, ой-куни яқин бўлгани ҳолда қўлини белига қўйиб, қайнота-қайноғаларининг олдида ғоз юрувчи келинчаклар, фарзанди туғилиш онлари яқинлашганда, маҳаллани бошига кўтариб дод-вой солишга уялмаган келинчаклар, Кумуш опангиздан ўрнак олинг, деймиз. Унинг ҳатто жон талвасасида ҳам йўқолмаган ҳаёси, одобидан ўрнак олинг, деймиз.\nБундай «кумуш»ни Отабек ҳам аср намозига таҳорат олиб турганда эмас, балки тунги клубда, шайтоний нағмаларга берилиб рақс тушаётган ҳолатида учратиб қолади... Хўш, бу қиз парилардек гўзал бўлса-да, уни Кумуш дейиш мумкинми? Ўзини ўзи хор қилган, ҳаё пардалари эгнидаги кийимлари каби йиртилиб адо бўлган, истаган кас унинг чиройидан баҳра олиб, истаган маст-аласт қўлини ушлашдан тап тортмайдиган бу «гўзал» Кумуш бўла оладими?


ФУҚАРОЛИК ИШЛАРИНИ КЎРИШ СОДДАЛАШТИРИЛМОҚДА: БУНИНГ АФЗАЛЛИГИ НИМАДА? - AUZ.UZ\nЖамият ривожланиши билан фуқароларнинг турмуш тарзи, ижтимоий-иқтисодий фаоллиги ҳамда ҳаётий эҳтиёжлари ўсиб бориши баробарида жисмоний ва юридик шахслар ўртасидаги турли муносабатларни суд орқали ҳал этиш зарурати ҳам ортиб боради. Шу сабабли жисмоний ва юридик шахслар турли масалалар юзасидан фуқаролик ишлари бўйича судларга кўп мурожаат қиладилар.\nСудлар зиммасига халқни рози қилишдек олий мақсад ва вазифалар қўйилган экан, суд фаолияти халқнинг муаммоларини қисқа муддатда, ижобий ва самарали ҳал қилишга қаратилиши муҳимдир.\nСуд жараёнларининг мураккаб ва узоқ муддат давом этиши иқтисодий ночор ҳолдаги шахслар учун ноқулайликлар туғдириши эҳтимоли ишларни кўришни бирмунча соддалаштириш заруратини тақозо этади. Зотан, ҳар бир шахс амалда суд ҳимоясидан фойдалана олиши даркор. Янги тартиб-таомиллар асосида фуқаролик ишларини кўришнинг соддалаштирилиши бу борада муҳим ижобий қадам бўлди.\nЎзбекистон Республикаси Президенти томонидан 2021 йил 16 сентябр куни “Судга мурожаат қилиш учун янада қулай шароитлар яратилиши ва фуқаролик процессига соддалаштирилган иш юритиш тартиби жорий этилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”гиқонун имзоланди.\nҚонун билан Ўзбекистон Республикасининг Фуқаролик процессуал кодексига “Соддалаштирилган тартибда иш юритиш” деб номланган янги251-боб ва 2791-2795-моддалар киритилди.\nЭндиликда судга берилаётган даъвонинг баҳоси(қиймати) камроқ бўлган ишлар соддалаштирилган тартибда кўрилади.\nБунинг учун даъвонинг баҳоси жавобгар юридик шахс бўлса, базавий ҳисоблаш миқдорининг 20 бараваридан, якка тартибдаги тадбиркор бўлса, базавий ҳисоблаш миқдорининг 10 бараваридан, жисмоний шахс бўлса, базавий ҳисоблаш миқдорининг 5 бараваридан ошмаслиги лозим.\nБироқ даъво талаби миқдори юқоридагилардан кўп бўлган ҳолларда ҳам, агар даъвогарнинг аризаси ва жавобгарнинг розилиги бўлса, соддалаштирилган тартибда кўрилиши мумкин.\nАгар давлат сири, тижорат сири ёки қонун билан қўриқланадиган бошқа сир ошкор этилишига олиб келса; қўшимча ҳолатларни аниқлаш ва қўшимча далилларни текшириш, кўздан кечириш, экспертиза тайинлаш, гувоҳларни сўроқ қилиш зарур бўлса;даъво талаби бошқа талаблар билан боғлиқ ва учинчи (даъвогар ва жавобгардан бошқа) шахсларга тааллуқли бўлса ёки суд қарори учинчи шахсларнинг ҳуқуқлари ва қонун билан қўриқланадиган манфаатларини бузиши мумкин бўлса; жавобгар томонидан соддалаштирилган тартибда кўрилиши мумкин бўлмаган қарши даъво берилган бўлса, иш соддалаштирилган тартибда кўрилмайди.\nХўш, соддалаштирилган тартибда иш юритишнинг аҳамияти нимада?\nБунинг биринчи навбатдаги афзаллиги шуки, ишлар қисқа муддатда, яъни иш қўзғатилган кундан бошлаб, йигирма кундан ошмаган муддатда кўриб тамомланади. Ушбу муддат судья томонидан узайтирилмайди.\nБу билан тарафларнинг суд ишларига сарфлайдиган вақти тежалади, ортиқча оворагарчиликларнинг олди олинади.\nИш судья томонидан якка тартибда, яъни суд мажлиси ўтказилмасдан кўриб чиқилади. Даъвогар ва жавобгар суд мажлисига бориш билан боғлиқ транспорт ва бошқа харажатлардан, суд процессини кутиш билан боғлиқ ноқулайликлардан халос бўлади.\nЖавобгарга даъво ариза ва унга илова қилинган ҳужжатлар нусхалари дарҳол юборилади ва даъво юзасидан ўзининг ёзма фикрини судга юбориш имконияти таъминланади.\nБундай ишлар юзасидан суднинг ҳал қилув қарорига 10 кун муддат ичида апелляция шикояти (протест) берилиши мумкин. Агар апелляция шикояти (протести) берилмаган бўлса, суд қарори қабул қилинганидан кейин 10 кун ичида қонуний кучга киради.\nХулоса қилиб айтганда, бундай тартибнинг жорий этилиши судьяларнинг мураккаб бўлмаган ишларни тезкор кўриши, мураккаб тоифадаги ишларга эса кўпроқ вақт ажратиши, ишларни сифатли кўриши ҳамда ҳар томонлама асосли, қонуний ва адолатли қарор қабул қилишига замин яратади.\nАндижон вилояти суди фуқаролик ишлари\nбўйича судлов ҳайъати судьяси


Германияда мингдан зиёд одам бедарак йўқолган - EFFECT.UZ\nГерманияда мингдан зиёд одам бедарак йўқолган\n. 09:10 | 16.07.2021\nГерманиянинг ғарбий қисмида юз берган кучли сув тошқини оқибатида камида 33 киши ҳалок бўлгани, яна ўнлаб одамлар бедарак йўқолган. Германиянинг ғарбий қисмидаги Арвайлер округи маъмурлари тошқинлар натижасида 1,3 мингга яқин одам бедарак йўқолган, деб ҳисобламоқда.\nШунингдек, қурбонлар сони ҳам ошган. Сўнгги маълумотларга кўра, табиий офат оқибатида камида 58 киши ҳалок бўлган. Биргина Бад-Ноенар-Арвайлер шаҳри ҳудудида пайшанба куни мингдан ортиқ қутқарув операциялари ўтказилган.\n«Вайронагарчилик билан боғлиқ мураккаб вазият туфайли ҳолатни якуний баҳолаш ҳозирча мумкин эмас», дейилади расмий хабарда. Германияда душанба кунидан бери ёмғир ёғиши давом этмоқда.\nСув босган йўллар ва бузилган кўприклар туфайли баъзи аҳоли пунктларига ҳанузгача кириш имкони йўқ. Шимолий Рейн-Вестфалиянинг бешта туманида тўғон бузилиши хавфи туфайли аҳолини эвакуация қилиш ишлари олиб борилмоқда. Рейн-Эрфт округида яна тошқин хавфи туфайли фавқулодда ҳолат эълон қилинди.\nГермания канцлери Ангела Меркел воқеани изоҳлар экан, Германия ғарбий қисмидаги фожианинг якуний кўлами фақат кейинги кунларда аниқ бўлишини айтиб ўтди. У қурбонларнинг оила аъзолари ва яқинларига ҳамдардлик билдирди.


Йигитларга қандай қизлар ёқади – Пазанда\nГлавная / Маданият / Йигитларга қандай қизлар ёқади\nЙигитларга қандай қизлар ёқади\n08.07.2021\tМаданият Comments Off on Йигитларга қандай қизлар ёқади 114 Показы\nҲар бир қиз билади: йигит кузлари билан севади ва биринчи навбатда ташқи куринишга етибор беради. Юзи, соч узунлиги, нозик танаси, узоқ оёқлари, нозик арбоби, кукрак ҳажми гузаллик, макияжи – буларнинг ҳаммаси муҳим, сиз куринишингиз устидан доимо шугулланишингиз керак, узингиз устингиздан ишлаш керак, акси ҳолда қарши жинс вакилининг етибори юқолиши мумкин. Мақолада малум қизгин малумотларга асосланган йигитлар қандай қизларни якҳши куришини билиб оласиз.\nБиринчиси, қушимча соч борлиги. Қуллар, оёқлар сочини – идеал тарзда тозалаш. Бу нафақат биринчи ойлар, балки оилавий ҳаётнинг қолган қисмини ҳам қамраб олади. Узини ҳурмат қиладиган одам, агар у калкҳатдан утиб кетган булса, чиройли қиз билан танишмайди. Йигитлар узига аҳамият берадиган қизларни ёқтиришади.\nИккинчидан, қанақа рангли соч якҳшироқ? Сочларнинг ранги билан боглиқ ҳолда, статистика малумотларига кура, куп ҳолларда ёрқин ранглар узоқлаштиради. Улар маскарадларда усмирларга мос келади. Нозик, табиий рангларни танлаш якҳшидир.\nУчинчидан, йигитлар доимо қизлар қулларига етибор беришади. Маникюрларни мунтазам янгилаб туриш керак. Уларнинг етишмовчилигини кузатиб туринг, кунига камида бир марта қулингизни намланг ва терингизни кирдан тозаланг.\nТуртинчиси, йигитларни қизларнинг тери ҳиди узоқлаштиради. Қиз кишидан якҳши ҳид келиши керак. Замонавий парфюмерия бозори турли дезодорантлар ва бошқа ҳимоя воситалари билан тула, сиз улардан фойдаланишни унутманг. Айниқса, иссиқ ҳавода, сумкада шу каби асбобни олиб юриш тавсия етилади. ЙОмон нафасни бартараф қилиш учун, кунига камида икки марта тишларни тозалашни унутманг, тозалаш воситаларини ишлатинг ва айниқса жуда муҳим дақиқаларда спрейдан фойдаланинг. Сизнинг упишингиз баҳра бериши керак.\nБешинчидан, ҳар доим кийимнинг тозалигига аҳамият беришингиз керак, акс ҳолда йигитларнинг сиздан нафратланишлари муқаррар. Ески кийимлар, модадан ташқари кийимлар қизни чиройли қилмайди. Бир вақтнинг узида осойишталик ва замонавийлик билан безаш учун етарлича оригинал кийим билан юришга ҳаракат қилманг. Бундан ташқари, буянишга етибор қаратиш керак – бир килограм косметикадан фойдаланиш керак емас.\nОлтинчидан, кузатишларга кура, қизни севиши унинг юришига боглиқдир. Юриш одамни жалб қилиши керак. Агар қиз, асабий, огир пиёда юришни намойиш қилса, у ачинишдан бошқа ҳеч нарса келтиролмайди. Юлни тугрилаш учун: бу постни кузатиш, макҳсус машқ бажариш, рақс ва аеробикага ёзилиш керак.\nЕттинчидан, жисмоний машаққатлардан кҳабардор булмаган тана, инсонни жалб қила олмайди. Йигитлар оз миқдордаги мускуллар ва селюлитсиз танани ёқтиришади. Танани бундай ҳолда сақлаш жуда осон – ҳафтада 2-3 марта спорт билан шугулланиш ва куп миқдорда сув ичиш, тугри овқатланиш етарли.\nБундан ташқари, қуйидаги ҳолатлар жирканишга олиб келиши мумкин:\nиз қолдирадиган куп қаватли помада;\nйиртиқ ички кийим;\nнол остида” сочни пастлаш;\nтажовузкорлик ва қуполлик.\nЙигитлар одатда қизларнинг чекиши ва ичишини якҳши курмайдилар. Енди сиз статистика орқали йигитлар қандай қизларни ёқтиришларини билиб олдингиз. Ҳа, ҳақиқий қиз булиб қолиш – бу қийин вазифа. Узингизни доимо кузатиб боринг ва якҳшиланг. Замонавий, меҳнатсевар ва ақлли қиз – ҳар қандай йигитнинг орзусидир.\nПред. Зулфияхоним шерлари\nСледующая Исмлар маъноси- ўғил ва к’из болалар учун\nТуклардан халос булиш: усуллари, тандаги туклардан қутилиш сирлари\nҲар бир аёл силлиқ ва майин териси булишини кҳоҳлайди. Кераксиз тукларнинг пайдо булиши танадаги ортиқча …


Москва аэропортида қирғизистонликлар навбатда туриш вақтида тўполон кўтаришди (фото, видео) | Qalampir.uz\nМосква аэропортида қирғизистонликлар навбатда туриш вақтида тўполон кўтаришди (фото, видео)\nОлам\t20 Май 13:03 6897\nКеча, 19 май куни Қирғизистон фуқаролари иккита зиддиятли вазиятни келтириб чиқардилар. Улардан бири Москва аэропортида, иккинчиси Қирғизистонда содир бўлган.\nМаълумотларга кўра, Москвадан Бишкекка чартер рейси бошланишидан олдин муҳожирлар тартибсизлик уюштирган. Шу сабабли, 402 йўловчининг ўрнига 379 киши Қирғизистонга қайтарилган. Ижтимоий тармоқларда ёзилишича, норозилик сабаби самолёт чипталари нархлари тўғрисида нотўғри маълумотлар бўлган.\n23 киши тартибсизлик қилгани учун парвоздан четлатилди. Бунинг сабаби ёш қирғизларнинг тажовузкор хатти-ҳаракатлари ҳисобланган. Улар касаллар ва ногиронларни навбатга қўйиб юбормаганлар. Шунингдек, олдида турган ватандошларига ҳурмат кўрсатишмаган. Натижада авиакомпания ходимлари йўловчиларни рўйхатга олишни тўхтатганлар.\nҚирғизистон фуқаролари ва ҳуқуқ-тартибот идоралари ходимлари ўртасидаги яна бир тўполон мамлакатдаги карантин ҳудудида содир бўлди. У эрда 7 май куни аввалги рейс билан қайтган фуқаролар учун карантин мавжуд эди. Қайд этилишича, у ердаги одамлар уларни уйларига қўйиб юборишни талаб қилишган ва изоляция талабларини бажаришдан бош тортишган.\nВазият шу қадар ёмонлашдики, соғлиқни сақлаш вазирининг ўринбосари Нурболот Усенбаев фуқаролар билан суҳбатлашиш учун келди. У ҳамма белгиланган тартибда тезда уйларига қўйиб юборилишига ишонтирди.\nАммо кейинроқ Қирғизистон Бош вазири Муҳаммадқали Абилгазиевнинг айтишича, Карантин ҳудудида салбий тест натижаларини олганларгина уйларига қайтишади. Шунингдек, у карантин режимини бузганларнинг ҳаммаси қонун олдида жавоб беришини эслатди.\nҚирғизистон Москва аэропорти\n25 Май 16:12 43856\n26 Май 14:40 41076\n25 Май 23:18 38684\n26 Май 09:01 28156\n27 Май 20:39 27306


Грузия Россия баëнотига эътироз билдирди\nноябр 13, 2004\nАзизулло Арол Жума куни Абхазияда мухолифат тарафдорлари ҳукумат идоралари жойлашган бинога бостириб кириб¸ уни эгаллаб олди. Воқеадан кўп ўтмай Россия агар Абхазияда тартибсизликлар давом этса¸ керакли чоралар кўришини маълум қилди. Россиянинг бу тўғридаги баëнотига Грузия ҳукумати эътироз билдирди.\nМаълумки¸ шу йил 3 октябр куни Абхазия республикасида ўтказилган президентлик сайловида мухолифат вакили Сергей Багапш ғалаба қозонган эди. Марказий сайлов комиссияси Багапш рақиби Бош вазир Раул Хажимбага қараганда кўпроқ овоз олганини эълон қилганидан кўп ўтмай Абхазия олий суди икки ой ичида янгидан президентлик сайлови ўтказилиши кераклигини билдирди. Ҳукуматга кўра¸ овоз бериш жараëнида сохтакорликларга йўл қўйилган. Кузатувчилар фикрича¸ суднинг бундай қарор қабул қилишига ҳукуматга таянган ва Россия тарафдори бўлган Хажимба сайловда мағлубиятга учрагани сабаб бўлган.\nШундан сўнг Абхазияда вазият таранглашиб кетди. Мухолифат сайлов натижалари бекор қилинганидан норозилик билдира бошлади. 12 ноябр куни мухолифат тарафдорлари Сухумида норозилик намойиши ўтказиб¸ президент маъмурияти ва ҳукумат идоралари жойлашган бинога бостириб кирди. Милиция ва намойишчилар ўртасида юз берган тўқнашувда бир аëл жароҳатланди ва кўп ўтмай вафот этди.\nРеспубликада вазият таранглашган айни кунларда Абхазия президенти Владислав Ардзинба ва сайловдан кейин Раул Хажимбанинг ўрнига тайинланган Бош вазир Нодар Хашба жамоатчиликка кўриниш бермаяпти. Мухолифат номзоди Сергей Багапш эса ўз тарафдорларини вазминликка чақириб¸ бошқа сиëсий партиялар билан музокаралар олиб боришга тайëрлигини билдирди.\n"Биз барчани мулоқотга чорлаймиз. Барқарорликдан манфаатдор бўлган барчани мулоқотга чорлаймиз. Мамлакатимиз осойишталиги ва гуллаб-яшнашидан манфаатдор бўлган барчани мулоқотга чорлаймиз"¸ -дейди Багапш.\nАммо ҳукумат номзоди¸ собиқ Бош вазир Раул Хажимба мавжуд муаммони ҳал қилишнинг ягона йўли қонунга риоя қилиш¸ деб ҳисоблайди.\n"Муаммони бартараф этишнинг бирдан-бир йўли ҳеч бўлмаганда бугун қонунга риоя қилишдир. Бугунги қонун эса такрорий овоз бериш тўғрисидаги фармондир. Мен уларга буни таклиф этишга қодир эмасман ва уларнинг таклифини эса биз қабул қила олмаймиз"¸ - деб фикр билдирди Хажимба.\nХажимбага мойил Россия Абхазиядаги вазиятга муносабат билдираркан¸ республикада керакли чоралар кўришини маълум қилди.\nЖума куни Россия Ташқи ишлар вазирлиги матбуот вакили Александер Яковенко Абхазияда тартибсизликлар давом этса Россия ўз манфаатларини ҳимоя қилиши учун керакли чоралар кўриши мумкинлигидан огоҳлантирди. Унга кўра¸ Багапш тарафдорларининг ҳукумат биносига бостириб кириши давлат тўнтаришини амалга оширишга уринишдир.\nРоссия расмийсининг бу баëноти Тбилиси ҳукуматининг норозилигига сабаб бўлди ва дарҳол Москвага эътироз билдирди. Грузия Ташқи ишлар вазири Саломе Зурабишвили уни мамлакат ички ишларига аралашиш¸ деб баҳолади ва Россия ҳукуматининг Абхазиядаги вазиятга оид баëнотидан АҚШ ҳукумати ва БМТни хабардор қилди.\n1990 йилларда Абхазия Москва ëрдами билан Грузиядан ажралиб чиққан эди. Аммо унинг мустақиллиги ҳозиргача ҳеч қайси давлат томонидан расман тан олингани йўқ. Тбилиси Абхазияни Грузиянинг бир қисми деб билади ва шундай бўлиб қолади¸ деб ҳисоблайди.


Оролбўйидаги ёрдамга муҳтож мингта оилага ҳомийлик ёрдами кўрсатилади\n“Саховат ва кўмак” умумхалқ ҳаракатида қорақалпоғистонлик ёшлар фаол иштирок этмоқда. Хусусан, Нукус шаҳридаги 300 дан кўп хонадон, ёрдамга муҳтож кекса одамларга Ўзбекистон ёшлар иттифоқи Қорақалпоғистон Республикаси Кенгаши фаоллари ҳамда тадбиркорлар томонидан озиқ-овқат маҳсулотлари, кўчатлар етказиб берилди.\nДепартамент томонидан томорқа ер эгаларига амалий ёрдам кўрсатилмоқда\nЎзбекистон Республикаси Бош прокуратураси ҳузуридаги Иқтисодий жиноятларга қарши курашиш департаменти Қорақалпоғистон Республикаси бошқармаси ташаббуси билан Беруний туман прокуратураси, ҳокимлиги ва солиқ идоралари билан ҳамкорликда карантин вақтида аҳолининг озиқ-овқат хавфсизлигини таъминлаш мақсадида туман ҳудудида жойлашган савдо дўконларини “Даладан дастурхонга” тамойили асосида...\nТошкент вилоятидаги тадбиркорлар ҳам ташаббус билан чиқмоқда\nДавлатимиз раҳбари ташаббуси билан “Саховат ва кўмак” умумхалқ ҳаракатининг ташкил этилиши ҳозирги мураккаб вазиятда энг оқил чора бўлди, десак муболаға эмас. Ушбу ташаббусни тадбиркорлар, деҳқон ва фермер хўжаликлари вакиллари, корхона ва ташкилотлар ходимлари бирдек қўллаб-қувватламоқда ҳамда ўзининг муносиб ҳиссасини қўшмоқда.\n— 13 сотих томорқамиз бор, — дейди Р.Шамсиев. — 6 сотихида учта ихчам иссиқхона ташкил қилганмиз. Улардан бирида 24 туп лимон парвариш қилинмоқда, ҳар бир тупидан 80-90 килограммгача ҳосил оламиз. Битта лимон кўчатига мандарин ва апельсин новдалари пайванд қилинган. Бир...\nЎзбекистон ҳудудида етиштирилмайдиган, аҳоли мурожаатлари, яъни талаб, мавсум ва салоҳиятдан келиб чиққан ҳолда барча маҳсулотларнинг импортига рухсат бор. Йилнинг май, июнь ва август ойлари учун республикага хориждан лимон маҳсулотлари импортига рухсат бериш мумкин. Бу каби маҳсулотлар учун экспорт қилувчи мамлакатнинг...\nГенерал Собир Раҳимов жасур жангчи Йўлдош Розиқовни худди шундай атаганди.\nҲар йили миллионлаб даромад келтирадиган 45 туп гилос\nТоморқада меҳнат қилиш учун кўкламнинг ҳар бир дақиқаси ғанимат. Буни тўғри англаган пайариқликлар айни кунларда ерга ишлов бериб, рўзғори ва бозорларимиз тўкин бўлиши учун экин-тикин ишлари билан банд.\nShowing 81-99 of 349 items.


Еревандаги портлашда жабрланганлар орасида хориж фуқаролари...\n03.04.2018 02:05 0 1112\nАрманистон пойтахти Ереван шаҳрида портлаш юз бергани ҳақида хабар берган эдик. «РИА Новости» агентлигининг маълумот беришича, ушбу портлаш оқибатида 9 киши жабрланган.\nЖабрланганлар орасида хорижликлар, жумладан, Россия ва Эрон фуқаролари борлиги айтилмоқда. Жабрланганларнинг барчаси шаҳар марказидаги Авлиё Григорий тиббиёт марказига олиб кетилган.\nМаҳаллий ОАВлар тарқатган хабарга кўра, портлаш 2 апрель куни маҳаллий вақт билан 20:44 да шаҳар марказидаги кафелардан бирида содир бўлган. Воқеа жойида текширув ишлари олиб борилмоқда. Дастлабки норасмий маълумотларда газ баллони портлагани айтилган эди. Аммо ФВВ кислород баллони портлаганини маълум қилди.\nпортлаш Арманистон Ереван\nХориж 21/04, 15:40


Ана шундай сайёр қабуллардан яна бири Сирғали туманидаги “Хонобод” маҳалла фуқаролар йиғинида бўлиб ўтди. Унда судьялар Сирғали ва Янгиҳаёт туманлари фуқароларининг мурожаатларига қулоқ тутишди. Бу ҳақда Тошкент шаҳар суди матбуот котиби Садоқат Аллаберганова хабар қилди.\nСайёр қабулда Тошкент шаҳар суди раиси Эркин Ходжакулов, фуқаролик ишлари бўйича Яккасарой туманлараро суди раиси Ғайрат Эргашев, жиноят ишлари бўйича Сирғали туман суди раиси Бахтиёр Алимов ва жиноят ишлари бўйича Янгиҳаёт туман суди раиси Бахром Ташпулатов ҳамда туман судьялари қатнашишди.\nСайёр қабулда жами 66 нафар фуқаролар қабул қилинди.\nҚабул қилинган фуқароларнинг 27 нафари жиноят ишлари бўйича, 11 нафари фуқаролик ишлар бўйича, 25 нафари маъмурий хуқуқбузарликка оид мурожаатларни ташкил этди.\nШундан 25 нафар фуқаронинг оғзаки мурожаати, 41 нафар фуқаронинг ёзма мурожаатлари қабул қилинди.\nЖами 63 та мурожаатлардан 25 таси бўйича ҳуқуқий тушунтиришлар берилди, 38 та мурожаат жойида ижобий ҳал этилиб, мурожатлар қаноатлантирилди.\nШунингдек, сайёр қабулда сайёр суд ҳам бўлиб ўтди. Унда жиноят ишлари бўйича Сирғали туман суди судьялари Шерзод Юлдашев, Боходиржон Юсупов ва жиноят ишлари бўйича Янгиҳаёт туман суди судьялари Завқиддин Ярашев, Икром Ражабов томонидан 23 нафар шахс жазони ўташдан муддатидан олдин шартли равишда озод қилинди.\n— Cайёр қабул доирасида ўтган сайёр судда 35 ёшли маҳкумга нисбатан тайинланган ахлоқ тузатиш ишлари жазосининг ўталмаган қисмини ўташдан ЖКнинг 73-моддасига асосан муддатидан илгари шартли озод қилиш ҳақидаги тақдимномаси кўриб чиқилди. Маҳкум жиноят ишлари бўйича Сирғали тумани судининг 2014 йил 30 январдаги ҳукмига кўра, ЖКнинг 164-моддаси (босқинчилик) 3-қисми “а” банди билан судланиб, 10 йил муддатга озодликдан махрум этиш жазоси тайинланган. 2018 йилда ўталмай қолган 4 йил, 11 ой, 18 кун жазоси шу муддатга ахлоқ тузатиш ишлари жазосига алмаштирилиб озод этилган. Тақдимномага кўра, маҳкум 2018 йилда ишга жойлашган, ҳозирга қадар ишлаб келаётган экан. Ахлоқ тузатиш ишлари жазосини 3/2 қисмидан кўпроғини ўтаган. Шуларни инобатга олган ҳолда жиноят ишлари бўйича Сирғали туман суди томонидан тайинланган ахлоқ тузатиш ишлари жазосидан ўталмай қолган 1 йил 5 ой 18 кун ахлоқ тузатиш ишлари жазосини муддатидан илгари шартли озод қилинди, - дейди жиноят ишлари бўйича Сирғали туман суди судьяси Боходиржон Юсупов.\nЖиноят ишлари бўйича Сирғали туман суди судьяси Шерзод Юлдашев эса тайинланган жазога ҳалол муносабатда бўлмаган, белгиланган тартибларни виждонан адо этмаган 3 нафар маҳкумга нисбатан тайинланган жазо қамоқ эҳтиёт чорасига алмаштирилганини маълум қилди.\nТошкент шаҳар суди Раисининг галдаги сайёр қабули эса 25 май куни Олмазор ва Шайхонтоҳур туманларидаги суд-ҳуқуқ бўйича фуқароларни қийнаб келаётган муаммолар ўрганилади.\nКиритилди: 17:12 21.05.2022. Ўқилди: 1516 марта. Фикрлар сони: 0 та.


Йога нимаси билан фойдали? – AllSportuz.com\nЙога нимаси билан фойдали?\nЙога нимаси билан фойдали? Йога билан шуғулланишнинг асосий салбий ва ижобий томонларини кўриб чиқамиз. Соғлом турмуш тарзини олиб борувчи инсон йога билан шуғулланишга вақт сарфлаши шартмикан.\nЙога эрамиздан аввалги учинчи ва иккинчи минг йилликлар орасида Ҳиндистонда пайдо бўлган. Ҳинд дарёсининг қирғоқларида топилган йога позаларидаги одамлар тасвирланган муҳрлар айнан шу даврга тўғри келади.\nЗамонавий йога кўплаб йўналишлар ва услубларга эга. Улардан асосийлари: аенгара, аштанга-йога, бикрам-йога, вини-йога, йогабит, кундалини, куч тортишиш йогаси, трай-йога, хатха-йога.\nЙога билан шуғулланиш нимани намоён этади\nЙога билан шуғулланиш– бошланғич, асосий ва якунловчи уч қисмдан иборат. Уларнинг ўзига хослиги йоганинг танланган йўналишига боғлиқ.\nМашғулотни мантра куйлашдан, қисқача релаксация ёки оёқ-қўлларнинг чигалини ёзишдан бошлаш мумкин. Янги бошлаганлар — ўқитувчи нима қилаётганлигини диққат билан кузатишлари ва майда деталларни кўздан қочирмасликка ҳаракат қилишлари керак.\nАсосий қисми машқлар амалиётини ўз ичига олади. «Асан»ни бажараётганда, ўз ҳис-туйғуларингизга қулоқ тутинг ва бирданига оғриқ ёки кучли ноқулайлик сезиб қолсангиз, машқларни бажаришни тўхтатинг.\nМашғулот охирида ўқувчилар ёпиқ кўзлари билан “мурда позаси” – шавасанни бажарган ҳолда гиламга ётадилар. Бу энг юқори бўшашиш ва машғулотлардан сўнг куч тўплаб олишга эришишга имкон беради. Шавасаннинг давомийлиги йоганинг танланган услубига боғлиқ.\nУмумий ҳолларда йога машғулоти айнан шундай ўтади. Йога нимаси билан фойдали?\nЙога: ижобий ва салбий томонлари\nЙоганинг ижобий томонлари\n1. Организмни умумий соғломлаштириш\nЙога организмни соғломлаштириш бўйича ноёб тизим деб аталади. У ички гармонияни топиш ва барча органларнинг ишини яхшилаш имконини беради. Йога фаласафаси зарарли одатлардан қутулиш ва соғлом турмуш тарзига қўшилишга ёрдам беради.\n2. Атроф дунё билан уйғунлик. Руҳий зарба ва салбий кечинмалардан қутулиш.\nЙогасизга ўз ички дунёнгизга кириш ва ўзингизни яхши билиб олиш имкониятини беради. Машқлар сизнингсалоҳиятингизни очиб беришга, уйғунлик ва хотиржамликни қозонишга йўналтирилган.\nРелаксация пайтида бўшашиш имконияти салбий кечинмалардан қутулишга ёрдам беради. Чуқур нафас олишни билиш, стресс вазиятларда хотиржам ва мулоҳазали бўлишга ёрдам беради.\n3. Орқадаги ва бўғимлардаги оғриқлардан қутулиш\nЙогада бизнинг организмимизни бўшаштирувчи ва уни тетиклаштирувчи таъсирга эга бўлган яхлит машқлар мажмуаси мавжуд. Орқа ва бўғимлардаги оғриқларга қарши курашишнинг самарадорлиги тиббий дори-дармонларни қўллаш билан солиштирилиши исботланган.\n4. Қоматнинг яхшиланиши\nЙога билан шуғулланиш мушаклар корсетига мустаҳкамловчи таъсир кўрсатади. Қомат яхшиланади, қадам ташлаш анча ишончли бўлиб қолади.\n5. Метаболизмни тезлаштириш ва озиш\nЙогада махсус ошқозон-ичак тракти (ОИТ) ишини яхшилашга ва бунинг натижасида, метаболизмни яхшилашга йўналтирилган махсус машқлар мавжуд. Йогани тез озиш усулларига киритиш мумкин эмас. Бироқ йога билан тизимли равишда шуғулланиш секин-аста вазнни камайтириш имкониятини беради. Бироқ йога билан доимий равишда шуғулланиш секин-аста вазннинг тушишига олиб келади.\n6. Организмни тозалаш\nЙога билан доимий равишда шуғулланиш ички органларни машқ қилишига ёрдам беради. У овқат ҳазм бўлишини яхшилайди ва организмдан токсинларни чиқарилишини кучайтиради.\n7. Иммунитетнинг ошиши\nМашқларни бажариш лимфа циркуляциясини фаоллаштирали, органларнинг ички балансини тиклайди ва оганизмни нг инфекциялар ва бактерияларга қаршилик кўрсата олишини яхшилайди.\n8. Ақлий қобилиятларни яхшилаш\nЙога вақтида медитация билан шуғулланиш ақлий фаолиятни кучайтиради, хотирани яхшилайди ва эътиборнинг жамланишини машқ қилдиради. Машқлар қон оқимини яхшилайди ва мияни кислород билан бойитади.\n9. Ёш аҳамиятга эга эмас\nЙога билан, жисмоний тайёргарлик даражасидан қатъий назар, ҳар қандай ёшда шуғулланиш мумкин.\n10. Вақт ва жой аҳамиятга эга эмас\nЙога билан шуғулланиш маълум ускуналарни талаб этмайди. Шунинг учун у билан ҳар қандай жойда шуғулланиш мумкин.\nМашғулотлар учун вақт ҳам катта аҳамиятга эга эмас. Йога билан эрталабки вақтда, тушлик ва кечқурунги вақтда шуғулланишдан бир хил фойда олинади.\nЙоганинг салбий томонлари\nМашғулотлар учун юқори нарх тўлаш ва ҳақиқий ўқитувчини қидиришдаги қийинчиликлар. Йогага ўқитиш – ҳар қандай товламачилар ва сектантлар учун ҳақиқий жаннатнинг ўзгинаси.\nЖароҳат олиш ва эски касалликларнинг авж олиш имконияти – нотўғри амалиёт бўлиб, у нафақат тўғридан-тўғри жароҳатлар (эт узилиши, суяк чиқиши) билан, балки ички органлар ва таянч-ҳаракатланиш аппарати сурункали касалликларининг ривожланиши билан таҳдид солади.\nЙога — фитнес ва ёки спорт эмас, у билан факультатив тарзда шуғулланиш имконияти йўқ – сиз ёки ўзингизнинг бутун турмуш тарзингизни унга бўйсундирасиз, ёхуд ҳеч нимага эриша олмайсиз.\nЙога – бу нафақат машқлар мажмуаси. Бу аввалом бор, инсон дунёқарашини ўзгартирувчи, ўзини тутиш услубини ўзгаришига олиб келувчи муҳим фалсафа ҳисобланиб, ҳаётнинг барча соҳаларига кира олади. Сиз бутунлай ёки тўлиқ ўзгаришга тайёрмисиз?\nPrevious Йип Ман ва Брюс Ли. Катта устознинг буюк шогирди…\nNext Пресс мушакларини ривожлантирмоқчимисиз?


Порахўрлар тақдирланса… « O'zbekiston ERK Demokratik Partiyasi\n28 August 2013 - 16:10\nИслом Каримов мустақилликнинг йигирма икки йиллиги муносабати билан Гулистон Давлат университетининг катта ўқитувчиси Фарҳод Мусурмонқуловни “Шуҳрат” медали билан тақдирлади. Президент фармони чиқишидан бир ойча аввал бу ўқитувчи абитуриентни ўқишга киритиш эвазига 4000 АҚШ доллари олаётганда ушлангани аниқланди.\nОзодлик радиоси ёзишича, “Гулистон давлат университетида ишлайдиган таниш ўқитувчим билан кеча чойхонада ош едик. Унинг айтишича, олийгоҳнинг катта ўқитувчиси бир ойча аввал пора олаётган пайтда ушланган экан. Буни қарангки куни-кеча президент уни “Шуҳрат” медали билан тақдирлабди. Ўқитувчилар энди каттароқ пора олсак балки орден беришар деб роса кулишди”, дейди Гулистондаги манба.\nПрезидент 23 август куни имзолаган фармонда Фарҳод Мусурмонқулов, “мамлакатимизда амалга оширилаётган маънавий-маърифий ва ижтимоий ислоҳотлардаги фаол иштироки, самарали меҳнати, ёш авлодни Ватанга муҳаббат, миллий ва умуминсоний қадриятларга ҳурмат руҳида тарбиялаш ишига қўшган ҳиссаси учун қуйидагилар мукофотлансин”, дейилган.\nПрезидент фармони эълон қилинишидан бир ҳафта аввал тақдирланган ўқитувчи пора олаётган пайтда қўлга олингани ҳақида вилоят ҳокимлиги нашри бўлган “Сирдарё ҳақиқати” газетаси ҳам 14 август куни ёзиб чиқди.\n“Ўзбекистон Бош Прокуратураси ҳузуридаги СВОЖ ва ЖДЛҚХ Департаменти Гулистон шаҳар бўлими ходимлари томонидан фуқаро Н.Пўлатовнинг аризаси юзасидан ўтказилган тадбирда Гулистон Давлат университети “Ўзбекистонда демократик жамият қуриш назарияси ва амалиёти” кафедраси катта ўқитувчиси Фарҳод Мусурмонқулов Н.Пўлатовадан қариндоши Д.Азимжоновани университетга ўқишга киритиб қўйиш эвазига 4000 АҚШ долларини таъмагирлик йўли билан олаётган вақтда ушланган”, дейилади мақолада.\nГулистон Давлат университети катта ўқитувчиси бундан бир ойча аввал ҳибсга олиниб, унга нисбатан жиноят иши қўзғатилган.\nГазетанинг ёзишича, бу тадбир мобайнида Фарҳод Мусурмонқулов, шунингдек ГулДУга кириш имтиҳонидан муваффақиятли ўтказиб қўйиш учун Гулистон тумани Ҳ.Олимжон маҳалласидаги Туркистон кўчаси, 2-уйда 12 нафар абитуриентни маълум ҳақ эвазига тайёрлаётганлиги ҳам аниқланган.\nФарҳод Мусурмонқулов Ўзбекистон ЖКнинг 168-моддаси биринчи қисми бўйича фирибгарликда айбланмоқда.\nГулистон Давлат университети ректорининг ёрдамчиси Мурод Латипов Озодлик билан суҳбатда катта ўқитувчи Фарҳод Мусурмонқулов устидан жиноят иши қўзғатилганини рад этмади:\n– Ҳозир у киши отпускада. Давлат мукофотига тақдимот бир йил олдин бошланади. Ўшанда тақдим қилинган бу ўқитувчи. Бошқа саволларингизга жавоб беришга ваколатим йўқ. Бир соатдан сўнг қўнғироқ қилсангиз, айтаман,- деди ректор ёрдамчиси Мурод Латипов.\nОлийгоҳнинг ўқув бўлими бошлиғи Анвар Аралов, Фарҳод Мусурмонқулов ишлаган ижтимоий-иқтисодиёт факултети декани Аҳмад Маматовлар ҳам Озодликнинг “ўқитувчингизга қўйилаётган айбловда қанчалик асос бўлиши мумкин?” деган саволига жавоб беришдан бош тортдилар.\nАна энди порахўрлар ҳам очиқдан-очиқ тақдирлана бошлабдилар. Зотан, унинг жиноятчи эканлиги ҳам ошкор. Яна қачонгача бу хақ ва нохақни ажратолмаган одамни ўзимизга бошчи қилиб юрамиз? Уйғониш вақти келмадими ахир?


Бобур ихлос қўйган олим - Андижоннома\nБобур ихлос қўйган олим\nЗаҳириддин Муҳаммад Бобурнинг ихлоси баланд олимлардан бири – Нақшбандия тариқатининг раҳнамоси, дунёга Махдуми Аъзам номи билан машҳур бўлган Сайид Аҳмад ибн Мавлоно Жалолиддин Ҳожагий Косоний Деҳбедийдир. Ҳожагон тариқатининг кўзга кўринган вакилларидан бири, йирик тасаввуфчи олим, маърифатпарвар киши эди. Бу улуғ мутафаккир милодий 1464 йилда ҳозирги Наманган вилоятининг Косонсой туманида таваллуд топган. Отаси Сайид Мавлоно Жалолиддин насаб томонидан пайғамбаримиз Муҳаммад алайҳиссалом авлодларидандир.\nЁшлиги Мадинаи мунавварада ўтган Сайид Камолиддин (Махдуми Аъзамнинг еттинчи бобоси) ўзларига пир излаб, Мадинадан Фарғонага келади. Бу пайтда водийда Султон Илики Мозий (халифа Абубакр Сиддиқ авлодидан) ҳукмдор эди. Сайид Камолиддин Султон Илики Мозийга қўл бериб, унга мурид бўлади. Ҳукмдорнинг таклифига кўра, унинг қизига уйланади. Заҳириддин Муҳаммад Бобурнинг “Бобурнома” асарида тилга олинган Бурхониддин Қилич Сайид Камолиддиннинг ўғлидир. У Султон Илики Мозий, яъни бобосининг хоҳиши билан Фарғона тахтига ўтиради. Ислом дини ёйилишида кўп иш қилгани учун “Қилич” номини олади. Биз ҳикоя қилмоқчи бўлган Махдуми Аъзам унинг бешинчи пуштига мансубдир. “Бобурнома”да “Бу табақа муқтадо (халқ бўйсунган шахс) ва шайхулислом ва қози бўлиб келгандурлар” деб ёзилган.\nОлимлардан Исахон Юсуфхон ўғлининг ёзишича, XVI асрнинг 40-йилларида Махдуми Аъзам Миёнқол ҳокими Жонибек Султоннинг таклифига кўра Самарқандга боради ва шаҳар яқинидаги Даҳбед қишлоғида яшайди. Бу ерда у тарбиячи, пир сифатида довруғ қозонади. Ислом динининг Ўрта Осиё, Ҳиндистон, Хитойга ёйилишида кўп иш қилади. У тасаввуф, одоб-ахлоқ, тарих, адабиёт, давлат бошқарув усуллари, фиқҳ илмига оид 30 дан ортиқ асар ёзади. Деҳқончиликка оид “Рисолаи биттихия”ни ёзиб, элда машҳур бўлади.\nЎзбекистон Республикаси Фанлар Академиясининг Абу Райҳон Беруний номидаги шарқшунослик институти илмий ходими Эркин Миркомиловнинг маълумотига кўра, Бобур Махдуми Аъзамга иззат-икром кўрсатиш мақсадида ниёз тариқасида бир бўлак олтин қуймасини ҳамда унга бағишланган рубоийсини жўнатган экан. Рубоийдан: “Биздай хастадил мухлисларингга бир назарингни ташлаки, биз Ҳожаги(Аҳмад)ни ташлаб кетган бўлсак-да, лек унинг қулларимиз” деган маъно чиқади. Бобур Ҳиндистонда битилган рубоийлари, “Девони Бобур”га қўшиб, “Рисолаи волидия” асарининг туркий тилга ағдарган таржимасини ҳам илова қилади. Ўз навбатида, Махдуми Аъзам ҳам Бобурга атаб “Бобурия” рисоласини ёзади ва уни Ҳиндистонга жўнатади. Бу асарда нақшбандия йўли, тариқати ҳақида ҳам сўз боради.\nАбу Тоҳирҳожа Самарқандий қаламига мансуб “Самария” асарининг “Самарқанд ва унинг атрофидаги сербаракот мозорларнинг аломатлари ва уларнинг номлари баёни ва машҳур сифатлари тўғрисида”ги IX бобида ҳазрат мавлоно Ҳожаги Косоний мозори ҳақида ҳам маълумот берилади. Унда “Даҳбедлик Махдуми Аъзам, деб машҳур бўлган мавлоно Ҳожагийнинг асл юрти Фарғона вилоятига қарашли Косон кентидадир. У ўша ердан кўчиб, (Самарқанд музофотига қарашли) Даҳбед қишлоғига келиб ўрнашди. Бу киши Қутб-ул-аброр ҳожа Убайдулло Аҳрорнинг муриди бўлган ҳазрат мавлоно Муҳаммад қозининг муриди эди (қози 1516 йили боқий дунёга сафар айлагач, Махдуми Аъзам бутун Мовароуннахрда тариқат пешвоси сифатида эътироф этилади). Махдуми Аъзам жанобларининг мақомат, ҳолат ва кароматлари шундаки, бу нодоннинг қалами уни таҳрир ва таҳлил қилишга ожизлик қилади”, деб ёзилган ва Ялангтўш Баҳодирнинг қабри Махдуми Аъзам оёғи остида эканлигига тўхталади. Махдуми Аъзамнинг ўғли Ҳожа Исҳоқ валийнинг мозори эса шаҳар ташқарисидаги Боғи баланд қишлоғида. Ҳожа Даҳбедга қарашли бошқа қишлоқлардан бўлган Сафеддукда кўмилган экан. Замоннинг ўтиши билан Кўҳак дарёси ҳазрат Ҳожанинг мозорига яқинлашгач, ўғли Абдуллоҳожа унинг суякларини у ердан олиб, дарёдан кечиб, ўз қишлоқлари бўлган Боғи баландга келтириб кўмади. Ҳожа Исҳоқ Махдуми Аъзам ўлими чоғида ёш бола экан. Отасининг халифаларидан бўлган чустлик Мавлоно Лутфулло Чустий қўл остида тарбия топади. Ҳожа Исҳоқ 1007 (1598) йилда вафот этади.\nЗаҳириддин Муҳаммад Бобур Махдуми Аъзам набираси – Қашқар пири комили Опоқ Ҳожанинг ихлосмандларидан эди. Бобораҳим Машраб ҳам Намангандан Қашқарга бориб, шу кишидан таълим олгандир.\nМахдуми Аъзам вафоти абжад ҳисобида “Қутби олам рифтвойи”, яъни “Оламни ёритувчи бир юлдуз кетди”, деб баён этилган. Бундан 1542 милодий, 940 хижрий йил келиб чиқади.\nЎзбекистон Республикаси Президенти Ш. Мирзиёев “Ҳавас қилса арзийдиган аждодларимиз бор”, дея ифтихор ила сўзлаган эди. Ана шундай улуғ инсонлардан бири Мавлоно Махдуми Аъзам бўлиб, шоҳ ва шоир, буюк давлат арбоби бобокалонимиз Заҳириддин Муҳаммад Бобур у кишига ихлос қўйган ва пири комил сифатида қадрлаганлар.\nЎзбекистон Журналистлар ижодий\nАҚХИ «Қишлоқ хўжалигида бухгалтерия\nҳисоби ва аудит» кафедраси катта ўқитувчиси.